cyanic-selkie/wikianc huggingface dataset:
පෞරුෂ මනෝවිද්‍යාව / මාර්ග න්‍යායයන්
දෙවන ලෝක යුද්ධ සමයේ දී කාර්ල් ජුන්ගේ මෙම කටයුතු ඉදිරියට ගෙන යමින් “Isabel Briggs Myers සහ ඇයගේ මව කැතරින් සී.බ්‍රිගස් විසින් මයර්ස් බ්‍රිග්ස් මූලිකා දර්ශ දර්ශකය ගොඩ නඟමින් පෞරුෂත්ව ලක්ෂණ නිරූපණය කරන ලදී. මෙම ආකෘතිය වෙනස් ආකාරයකට පසුව ඩේවිඩ් කේසි විසින් යොදා ගන්නා ලදී.
මෙම ආකෘතිය අන්තර්වර්තය සහ බහිර්වර්තය ප්‍රධාන මනෝ විද්‍යාත්මක දැක්මන් ලෙස හා ඒ හා බැඳුණු මනෝ විද්‍යාත්මක යුගලයක් යොදා ගන්නා වඩා පෞරුෂත්වය සඳහා සෛද්ධාන්තික ප්‍රවේශයකි.
තේරුම් ගැනීමේ කාර්යය - සහජ ඥාණය සහ සංවේදනය මඟින් යථාර්ථය පිළිබඳ තේරුම් ගැනීම්
වින්ශ්චය කාර්යය - සිතීම සහ දැනීම (තීරණ ගැනීම බලපාන ප්‍රධාන සාධක ලෙස චින්තනය සහ දැනීම යොදා ගැනීම)
බ්‍රිග්ස් සහ මයර්ස් විසින් ඔවුන්ගේ මූලිකාදර්ශ දර්ශකයට තවත් පෞරුෂත්ව මානයක් එකතු කරමින් පුද්ගලයෙකුගේ වඩා ප්‍රමුඛ ලක්ෂණය වනුයේ තේරුම් ගැනීම/ විනිශ්චය කිරීම ද යන්න සෙවීමට ද උත්සාහ දැරීය. එමනිසා ඔවුන් ප්‍රශ්නාවලිය සකස් කිරීමේ දී පුද්ගලයෙකුගේ අභිමතය වනුයේ යම් අවස්ථාවක් තේරුම් ගැනීමට ද නැතහොත් කාර්යය කිරීමෙන් පසු විනිශ්චය කිරීමට ද යන්න හඳුනා ගැනීමට ද ප්‍රශ්න සකස් කළෝය.
මෙම පෞරුෂත්ව දර්ශනවාදයේ ඇතැම් පෞරුෂත්ව ගති ලක්ෂණ ද අන්තර්ගතය එමඟින් පුද්ගලයකුගේ හැසිරීම් එයට විරුද්ධ නියත ගති ලක්ෂණ මඟින් පහදා දෙයි. පාර්ම්පරික ආකෘතීන්ට අනුව මූලික පදනම ලෙස සහජ ඥාණය හැඳින්වූ අතර එය මඟින් පෞරුෂත්වය N හා S යන කාණ්ඩවලට බෙදා වෙන් කෙරුණි. N යනු චින්තනය මඟින් පාලනය කරන ලක්ෂණ අතර එය "NT" (විද්‍යඥායින් ඉංජිනේරුවරයින්) "NF" (රචකයින්, මානවවාදී පාලකයින්) ලෙස කාණ්ඩ ගත කළ හැක. එයට හාත්පසින්ම වෙනස් ලෙස "S" යනු අවබෝධය මඟින් පාලනය වන ලක්ෂණයක් වූ අතර එය තවදුරටත් "SP" (දක්ෂතා දක්වන්නා කැටයම්කරුවා, අත්කම් ශිල්පියා "SJ" (රැක බලාගන්නා,ගණකාධිකාරීවරයා, නිලධාරියා) යන ලෙස ද පෞරුෂත්වය බෙදිය හැක.
මෙම ප්‍රධාන මූලික ලක්ෂණ 4 පෞරුෂත්වය පදනම ලෙස සැලකිය හැක. (බහිර්වර්තනය සහ අන්තර්වර්තනය ඇතුලුව) නමුදු මෙය පුද්ගලයාගේ වෘත්තිය මත බොහෝ සේ පදනම්ව පෞරුෂත්වය බෙදා වෙන් කිරීමක් වන නිසා විවේචනයට බඳුන් වී ඇත. තවද එය පුද්ගලයාගේ වෘත්තිය බලාපොරොත්තු මඟ පෙන්වීම සඳහා උපකාරී වන සඳහා උපයෝගී කර ගන්නා සාධකයක් ද වෙයි. මෙම විරුද්ධ වීම් සහ විවේචන නිසා කාර්යය මත පදනම් වන හැසිරීම් ගැන අඩු අවධානයක් යොමු කර ගනිමින් පුද්ගල සහ චිත්ත වේග මත හැසිරීම් විග්‍රහ කරන සාධක 5 ආකෘතිය බිහිවිණි. මෙයට ද ඇතැම් විවේචකයින් විසින් මාන ප්‍රමාණය වැඩි / අඩු කිරීමට ද ඇතැම් අය හාත්පසින්ම විරුද්ධ සෛද්ධාන්තයන් ඉදිරිපත් කිරීමට ද පෙළඹී ඇත.
සමාජ විද්‍යාව යනු Aushra Augusta විසින් බිහිකළ සමාජ මනෝ විද්‍යා ක්ෂේත්‍රයකි. මෙය ඇන්ටන් කෙපින්වික්ගේ තො‍රතුරු පරිවෘත්තිය සෛද්ධාන්ත මත පදනම් වන කාල් ජුන්ග් විසින් සකස් කළ තොරතුරු මූලයන් සහ දැක්මන් පදනම් වන සංකල්පයක සමාන එකකි. පුද්ගලයන් ‍දෙදෙනෙකු අතර බැඳීමක් පැවතීම සඳහා පුද්ගලයන් තුළ පවත්නා තොරතුරු මූලයන්හි සම්මතයන් හේතු වන බව නිරීක්ෂණය කොට ඇත.
මූලිකා දර්ශ A පෞරුෂත්වය - මෙයර් ප්‍රයිඩ්මෑන් සහ ඔහුගේ සහයකයෝ විසින් වසර 1950 දී පුද්ගල හැසිරීම් මූලිකාදර්ශ A සහ B ලෙස බෙදා වෙන් කරන ලදී. ඔවුන්ට අනුව තීව්‍ර සහ වඩා වෙහෙස වී වැඩ කරන A පුද්ගලයන් හෘද රෝග සඳහා වැඩි අවදානමක් ඇති බව පෙන්වා දුණි. (මානසික පීඩනයෙන් පෙළෙන නිසා) නමුදු මූලිකාදර්ශ B කාණ්ඩයේ පුද්ගලයන් වඩා සැහැල්ලු තරඟකාරීත්වයෙන් අඩු දිවියක් ගෙවන නිසා හෘද රෝග අවදාන අඩු පෙන්වා දිණි. තවද මිශ්‍ර AB මූලිකා දර්ශකයක් ද මොවුන් විසින් පෙන්වා දුණි. Duke විශ්ව විද්‍යාලයේ වෛද්‍ය රෙඩ්පෝඩ් විලියම්ස්ට සෛද්ධාන්තවලට අනුව මූලිකා දර්ශ A පෞරුෂත්වයේ, හෘද රෝග සඳහා වැඩි බව නිෂ්ප්‍රභා කරන ලදී. නමුදු නූතන පර්යේෂණයන්ට අනුව මූලිකාදර්ශ A පෞරුෂත්වයේ විරෝදවාදී අංගය පමණක් සෞඛ්‍ය ගැටළු සඳහා හේතු වෙයි. මුලිකාදර්ශ A/B ආකෘතිය මඟින් පුද්ගලයෙකු පෞරුෂත්ව මානයන් සරල ලෙස පෙන්වීම නිසා මනෝ විද්‍යාඥයන් විවේචනයට බඳුන් වී ඇත.
New
Clash of clans යනු online mobile game එකකි.එය ලොව පුරා ඉතාමත් ජනප්‍රිය ක්‍රීඩාවකි.
කිරිඇල්ල ප්‍රාදේශීය ලේකම් කොට්ඨාසය
කිරිඇල්ල ප්‍රාදේශීය ලේකම් කොට්ඨාසය යනු, ශ්‍රී ලංකාවේ, සබරගමුව පළාතේ,   රත්නපුර දිස්ත්‍රික්කයේ, පිහිටි ප්‍රාදේශීය ලේකම් කොට්ඨාසයකි.
මූලාශ්‍ර
ප්‍රවර්ගය:ශ්‍රී ලංකාවේ ප්‍රාදේශීය ලේකම් කොට්ඨාස ප්‍රවර්ගය:රත්නපුර දිස්ත්‍රික්කය
චාඕ වෙයි
වෙයි (220–266), හෙවත් චාඕ වෙයි හෝ පැරණි වෙයි, යනුවෙන් හැඳින්වෙන්නේ චීනයේ තුන් රාජධානි යුගයේ (220-280) පැවති ප්‍රධාන රාජ්‍ය ත්‍රිත්වයෙන් එකකි. මුලින් ෂුචං, සහ පසුව ලුඕයාං අගනගරය කරගත් මෙම රාජ්‍යය ස්ථාපනය කරන ලද්දේ චාඕ පි විසින් 220 දී ය. මේ සඳහා නැගෙනහිර හන් රාජවංශයේ අවසාන සමයේ ඔහුගේ පියා වූ චාඕ චාඕ දැමූ අඩිතාලම පිටිවහලක් වන්නට ඇත. "වෙයි" යන නාමය මුලින්ම චාඕ චාඕ සමඟ සම්බන්ධ වන්නේ ඔහු 213දී නැගෙනහිර හන් රජය යටතේ වෙයි හි ආදිපාදවරයාව සිටි කාලයේ ය. 220 දී චාඕ පි අධිරාජයා ලෙස ප්‍රකාශයට පත් කිරීමත් සමඟ, සිය රාජ්‍යයේ නම ද එලෙසින් භාවිතා විය.
එස්.ඩබ්.ආර්.ඩී. බණ්ඩාරනායක
සොලමන් වෙස්ට් රිජ්වේ ඩයස් බණ්ඩාරනායක ( 1899 ජනවාරි 8 – 1959 සැප්තැම්බර් 26 ) යනු ශ්‍රි ලංකාවේ සිව්වන අග්‍රාමාත්‍යවරයාය. ඔහු 1956 සිට 1959 දී බෞද්ධ භික්ෂු වේෂධාරියෙකු විසින් ඝාතනය කරන තෙක් අග්‍රාමාත්‍ය ධූරයේ සේවය කළේය.
මුල් දිවිය
බණ්ඩාරනායක කොළඹ සිංහල ක්‍රිස්තියානි පවුලක උපන්නෙකි. ඔහුගේ පියා වුයේ බ්‍රිතාන්‍ය අධිරාජ්‍ය සමයේ මුදලි තනතුරකින් පිදුම් ලද සර් සොලමන් ඩයස් බණ්ඩාරනායකය. සොලමන් බණ්ඩාරනායක පසු කලෙක දේශපාලනයට පිවිසීමේ අරමුණ ඇතිව බෞද්ධයකු බවට පත්වුයේ ය. ද්ව්තියික අධ්‍යාපනය ශාන්ත තෝමස් විදුහලෙන් ලබාගත් ඔහු වැඩිදුර අධ්‍යාපනය ලැබුවේ එංගලන්තයේ කෙම්බ්‍රිජ් සරසවියෙනි 1915 කෙම්බ්‍රිජ් සීනියර් විභාගය ඉහලින් සමත් වූ මෙතුමා 1919 දී ඔක්ස්ෆර්ඞ් සරසවියට ඇතුලත් විය
දේශපාලන දිවිය
ඔහු ලාංකීක දේශපාලන ක්ෂේත‍්‍රයට පිවිසුණේ 1926 දීය. ඒ එක්සත් ජාතික පක්‍ෂ අපේක්‍ෂයකු ලෙස කොළඹ නගර සභාවට තරඟ වදිමිනි. 1951 දී එක්සත් ජාතික පක්‍ෂයේ සාමාජිකත්වයෙන් ඉවත්ව ශ්‍රි ලංකා නිදහස් පක්‍ෂය පිහිටුවා ගත්තේය. 1956 පැවති මහ මැතිවරණයෙන් ජයග‍්‍රහණය කරන ලද බණ්ඩාරනායක ශ්‍රි ලංකාවේ අග‍්‍රාමාත්‍ය පදවියට පත්වුයේය.
සිංහල භාෂාව රාජ්‍ය භාෂාව කරනු ලැබුවේ ඉන් අනතුරුවය. 1950 වකවානුවේ සිංහල සහ දෙමල යන භාෂා දෙකම රාජ්‍ය භෂාවන් ලෙස භාවිතා කිරීමේ කතිකාවන් පැවතුණද පසුව මැතිවරණ ජයග‍්‍රහණය උදෙසා එය ‘ සිංහල පමණක් ’ යන්න දක්වා වෙනස් කරනු ලැබීය.
විදේශ ප‍්‍රතිපත්ති සම්බන්ධයෙන් ඔහු දැක්වු උදාසීන බව හමුවේ ශ්‍රි ලංකාවට ආර්ථික අර්බුද රැසකටද මුහුණ දීමට සිදු විය.
ඝාතනය
1959 දී තල්දුවේ සෝමරාම නම් චීවරධාරියකු අතින් සොලමන් බණ්ඩාරනායක ඝාතනයට ලක්වු අතර ඔහුගේ මරණයෙන් පසු ඔහුගේ බිරිඳ සිරිමාවෝ බණ්ඩාරනායක ශ්‍රි ලංකා නිදහස් පක්‍ෂ නායකත්වයට පත්වුවාය.
මූලාශ‍්‍ර
ප්‍රවර්ගය:1899 උපත් ප්‍රවර්ගය:1959 මරණ ප්‍රවර්ගය:ගල්කිස්ස ශාන්ත තෝමස් ආදි සිසුවෝ ප්‍රවර්ගය:දේශපාලනඥයෝ ප්‍රවර්ගය:දේශපාලනය - ශ්‍රී ලංකා ප්‍රවර්ගය:ශ්‍රී ලංකා නිදහස් පක්ෂයෙහි දේශපාලනඥයන් ප්‍රවර්ගය:ශ්‍රී ලංකාවේ අග්‍රාමාත්‍යවරු ප්‍රවර්ගය:භික්‍ෂූන් විසින් සිදුකල අපරාධ - ශ්‍රී ලංකා ප්‍රවර්ගය:චරිත කතා
එම්. වික්‍රමසිංහ
ජීවන සටහන්
එම්. වික්‍රමසිංහ  කොළඹ නාලන්දා විද්‍යාලයයේ ආදි සිසුවෙකි. ඔහු 1968 දී  කොළඹ නාලන්දා විද්‍යාලයයේ හොඳම සිසුවාට පිරිනමන රන් පදක්කම දිනා ඇත.
ආශ්‍රිත
ප්‍රවර්ගය:චරිත කතා ප්‍රවර්ගය:ශ්‍රී ලාංකිකයෝ ප්‍රවර්ගය:ආදි නාලන්දියයෝ ප්‍රවර්ගය:ශ්‍රී ලාංකික බෞද්ධයෝ ප්‍රවර්ගය:ලාංකික සිංහලයෝ
ස්කොට්ලන්ත නිදහස පිළිබඳ ජනමත විචාරණය, 2014
ස්කොට්ලන්ත නිදහස පිළිබඳ ජනමත විචාරණය, 2014 යනු ස්කොට්ලන්තය නිදහස් රටක් විය යුතු ද යන බව විමසා බැලීමට පැවැත් වූ ජනමත විචාරණයක් වන අතර එය 2014 සැප්තැම්බර් 18 වන බ්‍රහස්පතින්දා පැවැත්වුණි. පැය 22:00 බීඑස්ටී (21:00 යූටීසී) වන විට ඡන්දය විමසීම අවසන්වූ විට, ඡන්දය ගණන් කිරීම ආරම්භ වූ අතර සැප්තැම්බර් 19 දින උදෑසන ම ප්‍රතිඵල නිකුත් විය. සමස්ත ප්‍රතිඵලය වූයේ "නැත" පාර්ශවයේ ජයග්‍රහණයයි: 55.3% ක් නිදහසට විරුද්ධ ව ඡන්දය ප්‍රකාශ කළහ.
ස්කොට්ලන්ත සහ එක්සත් රාජධානි රජයයන් අතර ඇතිවුනු එකඟතාවයක් පරිදී, මෙම ජනමත විචාරණයට විධිවිධාන සලසන ස්කොට්ලන්ත නිදහස පිළිබඳ ජනමත විචාරණ පණත, ස්කොට්ලන්ත පාර්ලිමේන්තුව විසින් 2013 නොවැම්බරයේදී සම්මත කරන ලදි. මැතිවරණ කොමිසම විසින් නිර්දේශ කල පරිදී, ජනමත විචාරණ ප්‍රශ්නය වන්නේ, "ස්කොට්ලන්තය ස්වාධීන රටක් විය යුතුද?" – ඡන්දදායකයන් විසින් ඔව් හෝ නැහැ ලෙසින් පිළිතුරු දිය හැකිය. ස්ථිර වීම සඳහා, නිදහස පිළිබඳ යෝජනාවට සරල බහුතරයක් ලැබිය යුතුය. සමහරක් ව්‍යතිරේකයන්ට යටත්ව, වයස 16ක් හෝ ඊට වැඩි සියළු ස්කොට්ලන්ත වැසියනට, එනම් මිලියන 4.3 පමණ ජනතාවකට, ඡන්දය ප්‍රකාශ කල හැක.
ස්කොට්ලන්තය සහ එක්සත් රාජධානිය ස්ථාපනය
මධ්‍යතන යුග තුලදී, ස්කොට්ලන්ත රාජධානිය සහ එංගලන්ත රාජධානිය, ස්වාධින රටවල් ලෙසින් සංස්ථාපනය කෙරිණි. 14වන සියවසෙහිදී, යුද්ධ මාලාවක් සටන්කිරීමෙන් පසුව, 1603 වසරෙහිදී, රාජාණ්ඩු දෙක විසින්  පුද්ගලික සුසංගමයකට  එළෙඹ ( කීරීටයන්ගේ සුසංගමය), ස්කොට්ලන්තයේ සයවන ජේම්ස් රජ  එංගලන්තයෙහි පළමුවන ජේම්ස් රජ බවටද පත් විය. 1653 වසරෙහිදී, පොදු රාජ්‍ය මණ්ඩලයක පරිණායක සාමිවරයා ලෙසින් ඔලිවර් ක්‍රොම්වෙල්  ප්‍රකාශයට පත් කෙරුණු විට, ජාතීන් දෙක එක් රජයක් යටතේ තාවකාලිකව එක්සත් වූ නමුත්,  1660 වසරෙහිදී, රාජාණ්ඩුව ප්‍රතිසංස්ථාපනය කෙරුණු විට විසුරුවා හැරිණි. 1707දී ස්කොට්ලන්තය සහ එංගලන්තය එක්සත් වූයේ මහා බ්‍රිකාන්‍ය රාජධානිය තැනීමටය. 1801දී අයර්ලන්ත රාජධානිය හා සමග එක්සත්වූ මහා බ්‍රිතාන්‍යය,  මහා බ්‍රිතාන්‍ය හා අයර්ලන්තය එක්සත් රාජධානිය තැනීය. 1922 වසරෙහිදී, අයර්ලන්තයෙන් බොහෝ කොටසක්, අයර්ලන්ත නිදහස් රාජ්‍යය ලෙසින් සුසංගමයෙන් ඉවත් විය. ; එබැවින් ස්වෛරී රාජ්‍යයේ වර්තමාන සම්පූර්ණ නම වනුයේ මහා බ්‍රිතාන්‍ය සහ උතුරු අයර්ලන්තය එක්සත් රාජධානිය යන්නයි.
බලය බෙදා හැරීම
විමධ්‍යගත ස්කොට්ලන්ත මන්ත්‍රණ සභාවක් සඳහා යෝජනාවක් 1979දී ජනමත විචාරණයකට ඉදිරිපත් කෙරිණි. වෙනස අනුමත කරමින් ඉතා පටු බහුතරයක් සහිත ඡන්ද ප්‍රමාණයක් ලැබී තිබුණද, එයින් කිසිදු ප්‍රතිඵලයක් නොලැබුණේ, මුළු ඡන්ද ප්‍රමාණයෙන් 40% ඉක්මවන  'ඔව්' ඡන්ද ප්‍රමාණයක් ලැබිය යුතු බවට වූ අවශ්‍යතාවය නිසාය.
ජනමත විමසීම්
thumb|350px|2014 සැප්තැම්බර් 11 විට ප්‍රතිඵල
ශ්‍රී ලංකාවේ පිළියන්දල කලාපයේ රජයේ පාසැල් ලැයිස්තුව
ශ්‍රී ලංකාවේ පිළියන්දල අධ්‍යාපන කලාපයේ රජයේ පාසැල් ලැයිස්තුව කැස්බෑව, මොරටුව හා දෙහිවල ලෙස අධ්‍යාපන කොට්ඨාශ තුනකට අදාල වන අයුරින් වෙන් වෙන් වශයෙන් දැක්විය හැක. සමස්ත අධ්‍යාපන කලාපය, පළාත් සභා පාසැල් 88 කින්, ජාතික පාසැල් 4 කින්, පෞද්ගලික පාසැල් 9කින් හා පිරිවෙන් 10කින් යුක්ත ‍වේ. ‍ ‍‍‍‍‍කලාප‍යේ මුලු ශිෂ්‍ය සංඛ්‍යාව 69405ක් වන අතර ගුරුමණ්ඩලය 3164ක් ‍වේ.
සිග්මන්ඩ් ෆ්‍රොයිඩ්
සිග්මන්ඩ් ප්‍රොයිඩ් යනු ඕස්ට්‍රියානු ජාතික ස්නායු විද්‍යාඥ සහ මනෝ චිකිත්සකයෙකි. මොහු විසින් මනෝ විද්‍යාවේ සඳහා වූ මනෝ විශ්ලේෂණ ක්ෂේත්‍රය සඳහා පුරෝගාමී විය. ප්‍රොයිඩ් ආවේනික මනස සහ අවරෝධනය සඳහා ආරක්ෂණ යාන්ත්‍ර සඳහා වන න්‍යායන්වලට ප්‍රසිද්ධාත්වයක් උසුලයි. තවද ලිංගිකත්වය සඳහා ආශාවන් මිනිසාගේ ප්‍රාථමික අභිප්‍රේරණ ශක්තියක් ලෙස ද ප්‍රකාශ කොට ඇත. තවද මොහු රෝග ප්‍රතිකර්ම සම්බන්ධතාවයක් තුළ ඇතිවිය හැකි සංක්‍රමණය පිළිබඳ ද, සිහිනයන් අචේතනික මනස තුළ ඇති ආශාවන් පිළිබඳ තොරතුරු පෙන්වන දර්ශනයක් ලෙස ද සෛද්ධාන්ත බිහි කරන ලදී.
සිග්මන්ඩ් ෆ්‍රොයිඩ් ගේ මතවාදයන් වැඩි වශයෙන් ජනප්‍රිය වන්නේ අමරිකානු සමාජයේ වන අතර එවක සාම්ප්‍රධායික වික්ටෝරියානු සංස්කෘතිය තුල සමාජානුයෝජනයට ලක්වූ යුරෝපීයයන් ගේ දැඩි දෝෂාරෝපනයන්ට ප්‍රතික්ෂේප කිරීම් වලට ලක්වේ.එයට හේතුව වික්ටොරියානු සංස්කෘතිය විසින් මිනිසාගේ ජීව විද්‍යාත්මක ආශයන් සැගවීමට යටපත් කිරීමට පුරුදු කර තිබීමයි.ෆ්‍රොයිඩ් විසින් ලිංගිකත්ව සාධකය පිළිබද එළිපිට කරුණු පෙන්වාදීම නිසා වික්ටොරියානු සංස්කෘතිය තිගැස්මකට ලක්කළේය.සංස්කෘතිය හා ආගම මගින් අමානුෂික ලෙස සිර කොට තැබූ මානව ලිංගිකත්වයේ යථාර්තය පෙන්වා දීමත් සමග ෆ්‍රොයිඩ්ට සිදුවූයේ අන්තවාදීන්ගේ අනේකවිද හිරිහැරයන්ට ගොදුරු වීමටයි.
ළමා කාලය හා අධ්‍යාපනය
thumb|ෆ්‍රොයිඩ් තම මව සමග සිග්මන් ෆොයිඩ් 1856 මැයිමස 6 වන දින ඔස්ට්‍රියාවේදී උපත ලැබීය ඔහුගේ පියා ජැකොබ් ෆොයිඩ් නම් විය ඔහු නූල් වෙළෙන්දෙකු විය ෆ්‍රොයිඩ්ගේ මව අමාලියා නම් වූවාය ඇය ෆ්‍රොයිඩ්ගේ පියාට වඩා වසර 20 කින් ළාබාල වූවාය අමාලියා ෆොයිඩ්ගේ පියාගේ දෙවන විවාහයේ බිරිදවිය
ෆොයිඩි තම මූලික අධ්‍යපනය කටයුතු ඉතා සාර්ථකව නිම කළේය පාසැල් අධ්‍යපනය ලබන කාලය තුල ඔහු පාසැලේ දීප්තිමත්ම සිසුවා විය ෆොයිඩ්ට වසර 17 දී වියානා විශ්ව විද්‍යාලයට ඇතුලවිය ඔහු අරමුණු කරගෙන සිටියේ නීති පීඨයට ඇතුලත්වී නීතිය හැදෑරීමටයි එහෙත් එම අදහස වෙනස් කරන ඔහු වෛද්‍ය පීඨයට අතුලත් වෙයි දර්ශනය කායික ව්‍යවච්ඡෙද විද්‍යාව සත්වවිද්‍යාව ඔහුගේ උපාධි පාඨමාලාවට ඇතුලත්විය ඔහු විටින් විට පාඨමාලාවන් වෙනස් කරමින් ඉගෙනුම ලැබීය කෙස් වෙතත් ෆොයිඩි තම වෛද්‍ය උපාධිය ප්‍රථම පංති සාමාර්ථයක් සහිතව ඉතා උසස් ලෙස සමත් වුද ඔහුට ආධුනික කතිකාචාර්‍යවරයෙකු ලෙස වියානා විශ්ව විද්‍යාලයට ඇතුලත්වීමට සුදුසුකම් ලැබුවද ඔහු යුදෙවු ජාතිකයෙකු වූ බැවින් විශ්ව විද්‍යාල පාලනාධිකාරය විසින් ඔහුගේ අවස්ථාව අහිමි කළහ එකළ යුදෙයු ජාතිකයන්ට තිබුනේ ඉතා පහළ පිළිගානීමකි
රැකියාව හා විවාහය
1882 දී ෆොයිඩ් වියානා ජාතික රෝහලේ වෛද්‍යවරයෙකු වශයෙන් සේවයට බැදුනේය එහිදී ඔහු මොළය ව්‍යවච්ඡේදනය කොකේන් වේදනා නාශකයක් ලෙස ශාවිතා කිරීම ආදී නොයෙක් වෛද්‍ය විද්‍යාත්මක පර්යේෂන රැසක් සිදුකරන ලදී 1891 දී ෆොයිඩ් තම ප්‍රතම කෘතිය ලෙස On the Aphasias: a Critical Study ප්‍රකාශයටපත් කළේය. වසර තුනක් පමණ වියානා රෝහලේ විවිධ අංශයන්හි සේවයේ නිරතවිය.1886 දී ඔහු වියානා රෝහලෙන් ඉවත්ව පෞද්ගලික වෛද්‍ය ආයතනයක් ආරම්භ කළේය. මෙම වසරේ දීම ඔහු මාර්තා බර්නාස් නම් තරුණිය සමග විවාහ විය. ඔවුන් දෙදෙනාට දරුවන් සය දෙනකු විය. මෙම පවුලේ ලාබාල ම සාමාජිකයා වූ ඇනා ෆ්‍රොයිඩ් තම පියාගේ අඩිපාරේ යමින් මනෝවිද්‍යා විෂය පෝෂණය කිරීමට දායක විය.
ෆ්‍රොයිඩ්ට වයස 24 වන විට ඔහු දැඩිලෙස දුම්පානයට ඇබ්බැහි වී සිටියේය.ඔහුගේ මරණයට පවා හේතුවූයේ අධික දුම්පානය නිසා ඇතිවූ මුඛ පිළිකාවක් නිසාය.ඔහු දක්වන පරිදි ඔහුගේ මෙම ඇබ්බැහිවීම් වලට හේතුව මුඛ ලිංගික අවධියේ ඇතිවූ ගැටළුය.මුඛ ලිංගික අවධිය යනු මනෝ ලිංගික සංවර්ධන අවදීන්හි ප්‍රමුඛ අවධියකි.
සිග්මන්ඩ් ෆ්‍රොයිඩ්ට එවක ප්‍රකට කායික රෝග විශේෂඥ වෛද්‍යවරයෙකුවූ ජෝසප් බෘෘවර් මුණගැසින.එවක යුරෝපා සමාජයට මහත් හිසරදයක් වූ මායා රෝගය(hysteria) පිළිබද පර්යේෂණ රැසක් මොවුන් දෙදෙනා එක්ව සිදුකළහ.මෙම රෝගයට වෛද්‍ය විද්‍යාත්මක ප්‍රතිකාරයක් සොයා ගැනීමට කිසිවෙකුට නොහැකිවිය.මෙම අවධියේ දී මොවුන් දෙදෙනාට ස්වාප්නවෙදය හෙවත් මෝහන නිද්‍රාව පිළිබද අසන්නට ලැබීණ. මෝහනය මගින් ඉතා සාර්ථකව මෙම මායා රෝගය සුවකලහැකි බව ඔවුන්ට දැනගන්නට ලැබිණි.ඒ අනුව මොවුන් දෙදෙනා 1885 දී පැරීසියට ගොස් එහි ප්‍රකට ස්නායු රෝග විශේෂඥ වෛද්‍යවරයෙකු වූ ජීන් මාටීන් චාගොට් ගෙන් මෝහනය පිළිබද පුහුනුව ලබා ගත්තෝය.ඉන් පසු මොවුන් දෙදෙනා එක්ව මායා රෝගය පිළිබද පර්යේෂණ සිදු කළහ.ෙම් අතර ඔහු තම ආචාර්‍ය උපාධිය සම්පූර්ණ කිරීම සදහා නැවත ඔට්‍රියාවට පැමිණේ.ඔහු එහිදී ඉතා පහසුවෙන් තම ආචාර්‍ය උපාධිය සම්පූර්ණ කළේය.ඒ 1891 දීය.මෙයින් පසු බෘෘවර හා එක්ව ඇනා නමින් හදුන්වනු ලැබූ මායා රෝගී කාන්තාවක් මෝහන ප්‍රතිකාරයද සමගින් ප්‍රතිකාර කිරීම ආරම්භ කළෝය.
මනෝ විශ්ලේෂණවාදය බිහිවීම
මූලික ලිපිය මනෝ විශ්ලේෂණවාදය
ඇනා ජොෂප් බෘෘවර් වෙත ප්‍රතිකාර ලබා ගැනීමට පැමිණි තරුණියකවූවාය.ඇයට නිතර ඇතිවන කැස්සක්.අයට කතාකිරීමේ අපහසුතාව විවිධ ශාරීරික වේදනා ශරීරයේ අංශයක් පණ නැතිවීම අසාමාන්‍ය දර්ශන මැවී පෙනීම(තම මියගිය පියා ඇය ඉදිරියේ පෙනී සිටීම)ආහර අරුචිය ආදී විවිධ ශරීරික හා මානසික අපහසුතාවයන් පවතිනබව ඇය බෘෘව වෙත දන්වා තිබිණි.ෆ්‍රොයිඩ් හා බෘෘව එක්ව ඇයට ප්‍රතිකාර ඇරඹු අතර ටික කළක් ප්‍රතිකාර කරගෙනයාමේ දී ජොසප් බෘෘවර් ගේ අදහස වූයේ නොබෝ දිනකින් ඇය මියයන බවයි.බෘෘවර් තම ප්‍රතිකාර අතරමග නවතා මෙම පරීක්ෂණයෙන් ඉවත්විය.කෙසේ වෙතත් තව දුරටත් ප්‍රතිකාර කළ ෆොයිඩ් ඇගේ මායා රෝගයට හේතුව ශරීරික හේතුවක් නොවන බවත් මානසික හේතුවක් බවත් සොයාගත්කේය.මෙය විඝටන ආබාධයක් නිසා සිදු වූබව ප්‍රත්‍යක්ෂ කරගත්තේය.ඇගේ අවිඥානය තුල සැගවී තිබුන රෝග බීජය ඉවත් කර පුර්ණ සුවය ලබා දීමට ෆ්‍රොයිඩ්ට හැකිවිය.මෙහි දී ඔහු නිදහස් සංඝටණය නම් ප්‍රතිකාර ක්‍රමය ප්‍රථම වරට අත්හදා බැලීය.
නිදහස් සංඝටනය
මායා රෝගයට හේතුව යටපත්වූ ලිංගික ආශයන් බවත් අවිඥානය තුල සැගවුක මෙම ආශයන් ඉවතට ඇදැමීහ සදහා මෝහන ක්‍රමය ප්‍රමාණවත් නොවන බව ෆොයිඩ්ට වැටහින.එයට හේතුව ඇතැම් පුද්ගලයන් මෝහන නිද්‍රාවට පත්කිරීමට විශාල වෙහෙසක් දැරීමට සිදුවීමත් ඇමුන් කෙසේවත් මෝහන නිද්‍රාවට පත් නොවීමත් යන කරුණුය.වරෙක ඔහු සදහන් කරන ආකාරයට එක් රෝගියකු මෝහනයට පත් කරනු ලැබුවේ සිය වතාවකටත් වඩා වාර ගණනක් උස්සාහ කිරීමෙන් පසුවය.මෙම කරුණු පාදක කරගනිමින් ෆ්‍රොයිඩ් නිදහස් සංඝටන ක්‍රමය සොයාගත්තේය.
මෙම ප්‍රතිකාරය සිදු කරන්කේ මෙසේය.මුලින්ම රෝගියා කවිච්චියක හෝ සෝපාවක පහසු ඉරියවුවකින් හිදීමට සලස්වනු ලබයි.මනෝ චිකිත්සකවරයා රෝගියාට නොපෙනෙන ලෙස පිටුපසින් හෝ පැත්තකින් හිදගනී.අනතුරුව රෝගියාට තම ශරීරය සැහල්ලුවෙන් තබා ගන්නා ලෙස උපදෙස් දෙයි.අවශ්‍යනම් අැස්පියාගන්නා ලෙස උපදෙස් දෙයි.ඊලගට තමා දන්නා සියල්ල පවසන ලෙස මනෝ චිකිච්චකයා ගෙන් උපසේ ලැබේ.මෙහි දී රෝගියා තම සිතට නැගෙන සියල්ල පාලනයකින් තොරව කියාගෙන යනු ලබයි.මෙහි දී මනෝ චිකිස්සකයා රෝගියාට බාධා කිරීමකින් තොරව අදහස් පළ කිරීමට ඉඩදෙයි.එහෙත් රෝගියා පිළිබද ඉතා සූක්ෂම අවධානයෙන් සිටිමින් ඔහු ගේ අදහස් දැක්වීම් වල ස්වභාවය චිත්තවේග ක්‍රියාකාරීත්වය මාතෘකාව වෙනස් කරන ආකාරය ආදීය අවධානය කරමින් රෝගියා අපේක්ෂිත දිශාවෙන් වෙනතකට යනවිට ඔහු නිවැරදි කරමින් ද තමා රෝගියාට සවන් දෙන බව අගවමින් රෝගියා නිවැරදි මගට ගෙන එයි.මෙහි දී රොගියා විසින් අදහස් දක්වීමේ දී ඇතැම් කරුණු සැගවීමට කතාව දිගු කිරීමට නිහඩව සිටීමට හැඩීමට හා නොයෙක් භාවමය ආවේග ඉස්මතු කිරීම ද රෝගියා විසින් සිදු කරනු ලැබේ.මේවා චිකිස්සකයා ගේ ඍජු නිරීක්ෂණයට හසුවෙයි.මෙමගින් අවිඥානය තුල සැගවුන රෝග බීජයන් ඉවත් කිරීමට හැකිවේ.
මෙම ප්‍රතිකාර ක්‍රමය සොයා ගැනීම කෙරේ ෆ්‍රොයිඩ්ට කතෝලික හා යුදෙවු ආගමේ පවතින පවු සමා කිරීමේ චාරිත්‍රය ඉවහල් වන්නට ඇතැයි මනෝ විද්‍යාඥයන්ගේ අදහසයි.
සිද්ධි අධ්‍යන
ෆ්‍රොයිඩ් විසින් ප්‍රතිකාර කළ රෝගීන් රැසකගේ සිද්ධි අධ්‍යනයන් ව්‍යාජ නම් යොදා ගනිමින් සටහන් කළේය.කැසිලි එම් ඩෝරා එළිසබෙත් වොන් ආර් ලිට්ල් හෑන්ස් රැට් මෑන් වුල්ෆ් මෑන් වැනි අධ්‍යන ඉතා ප්‍රකටය.මෙම අධ්‍යන රැසක් හිස්ටීරියා හෙවත් මායා රෝගයෙන් පෙළුන රෝගීන් පිළිබදවය.වර්තමානය මෙන් නොව එකල බටහිර සමාජය වික්ටොරියානු සංස්කෘතියේ දැඩි ග්‍රහණයට ලක්ව තිබිණ.විශේෂයෙන් ලිංගික ආවේගයන් දැඩි ලෙස යටපත් කරගැනීමට වික්ටෝරියානු සංස්කෘතිය මගින් බලකිරීම සිදුවිය.මෙහි ප්‍රතිපලයක් ලෙස අවිඥානගත යටපත්වූ ලිංගික අවේගයන් මගින් විඥ්ඥානය වෙත ඍණාත්මක යොජනා යොමු කිරීම මගින් හිස්ටීරියාව හෙවත් මායා රෝගයට පුද්ගලයන් ගොදුරු විය.
ඩෝරා
මුලින්ම ඩෝරා නම්වූ සිද්ධි අධ්‍යනය සලකා පලමු.මෙය ෆ්‍රොයිඩ් ගේ ප්‍රථම දීර්ඝ ප්‍රත්‍යක්ෂ අධ්‍යනයවේ.ෆ්‍රොයිඩ් විසින් 1901 දී රචිත Psychophalogy of everyday life යන කෘතියේ මෙම සිද්ධි අධ්‍යනය පිළිබද විස්තරය ඇතුලත්වේ ඩෝරා යනු ඉතා සුන්දර බුද්ධිමත් තරුණියක වූවාය.ඇයට කෙරවලක් නැති රෝගාබාධ රැසකින් පීඩාවින්දාය.හිසරදය උගුරේ වේදනාව දිගින් දිගටම පවතින කැස්ස ආදී එකිනෙකට සම්භප්ධ නැති රෝග රැසක් අයට නිබුණි.ෆ්‍රොයිඩ් හමුවට පැමිණි ඇය පරික්ෂා කළ ඇයට කිසිම කායික ආබාධයක් නැති බවත් ඇයට වැළදී ඇත්තේ මායා රෝගය බවත් ෆ්‍රොයිඩ් ප්‍රත්‍යක්ෂ කරගත්තේය.පසුව ඇයව මනෝ චිකිස්සනයට භාජනය කල ෆ්‍රොයිඩ් රෝග නිධානය සොයා ගත්තේය.
ඩෝරා තම ප්‍රතිකාර සදහා ෆ්‍රොයිඩ් හමුවීමට යනවිට ඇයට වයස අවුරුදු 18 ක තරුණියක වූවාය.ඇයව ෆ්‍රොයිඩ් වෙත රැගෙන ආවේ ඇගේ පියා විසිනි.කලකට පෙර ඩෝරාගේ පියාට හදිසි ස්නායු රෝගයක් වැළදීමෙන් ඔහු එවක අප්‍රකට තරුණ වෛද්‍යවරයෙකුවූ සිග්මන්ඩ් ෆ්‍රොයිඩ්ගෙන් ප්‍රතිකාර ලබා සම්පූර්ණ සුවය ලත් අයකු විය.ෆ්‍රොයිඩ් පිළිබද අසීමිත විශ්වාසයකින් ඩෝරාගේ පියාට ඇතිවන්නේ එම නිසාය.එසේවෙතත් ඔහුට කාලයක් තිස්සේ පැවති ක්ෂය රොගයකින් නිරන්තර පීඩාවට පත්වූබව පැවසේ.ඩෝරා පරීක්ෂාකල ෆ්‍රොයිඩ්ට ඇය තම පියාට මහත් සේ ආදරය නල බවත් දැන් ඇගේ සිතේ තම පියා කෙරේ ඇත්තේ කෝපයක් කළකිරීමත් දැනගත්තේය.වරෙක ඇය සියදිවි නසාගන්නා බව ලියා තිබූ අයුරු අගේ දෙමාපියන්ගෙන් දැනගත්තේය.තවදුරටත් ඇයව පරික්ෂාකල ෆ්‍රොයිඩ් ඇයට ඇත්තේ හිස්ටීරියා රෝගයක් බවත් එය මානසික කම්පනය චිත්තවේගී ව්‍යාකූලතාව හා ලිංගික අකර්මන්‍යතාවය හේතුවෙන් සිදුවූබව ප්‍රත්‍යක්ෂකරගත්තේය.
ඩෝරා පවුල වියානාවේ සිටින කාලයේදී k නමින් හැදින්වූ පවුලක් සමග සඹිප අසුරක් ගොඩනගාගෙන තිබිණි.ඩෝරාගේ මව හා පියා අතර සමීබ බවක් නොතිබූ අතර මෙම k පවුලේ අඹුසැමියන් අතරද සමීප බවක් නොතිබින.ඔවුනොවුන් අතර ලිංගික ගැලපීමක් නොතිබූ බව පැවසේ.ඩෝරාගේ මවගෙන් නිසි ලිංගික තෘප්තියක් නොලැබූ ඩෝරාගේ පියා k  මහතාගේ බිරිද සමග අනියම් ඇසුරක් පැවැත්වීය.මෙය k මහතාත් දැනුවත්ව සිදුවූ අතර ඔහු තම බිරිද වෙනුවට  ඩෝරාව ලබාගැනීමට උස්සාහ කළේය.ඩෝරාට වයස 14 දී පමණ k මහතා ඩෝරාව සිපගැනීමට උස්සහ කළේය.මෙම අවස්තාවේ කෝපයටපත් ඩෝරා ඔහුගෙන් ඇත්ව පලාගියාය.තවත් වරෙක ඔහු ඇගෙන් ආලය ඉල්ලා සිටියේය.මෙම අවස්තාවේ ඩෝරා ඔහුට අතුල් පහරක් දී තම කෝපය පල කළාය.මෙම අවස්තාවේ නිහඩ නොවු ඇය තම දෙමාපියන්ට මේබව සැල කළාය.මෙහිදී ඇගේ පියා ඇගේ පැත්ත නොගෙන k මහතා වෙනුවෙන් පෙනී සිටියේ ඇයට චොදනා දකරමින්ය.මෙහිදී ඇය දැඩිලෙස මානසිකව බිදවැටින පසුව තමපියා හා k මහතාගේ අඹුව සමග ඇති අනියම් සබදතාව දැනගත්තාය.මෙයින් පසු ක්‍රමයෙන් ඇගේ රෝග තත්වයන් වර්ධනයවූබව ෆ්‍රොයිඩ් සනාතකරගත්හ.
ඇගේ රෝගයට මූලය සොයාගත් ෆ්‍රොයිඩ් දිගටම ප්‍රතිකාර කරගෙන ගියාය.මේ අතර ඇයදුටු සිහින 3ක් මෙම ප්‍රතිකාරයේ හැරවුම් ලක්ෂයක්වූහ.ඇය පළමුවර දුටු සිහිනය මෙසේය.ඇගේ නිවස ගිනිගනිමින් තිබූ අතර ඇගේ පියා ඇගේ යහන අසළ සිටගෙන සිටියාය.ඇගේ මවට අගේ ආභරණ බේරාගැනීමට අවශ්‍යවී තිබින.එත් අගේ පියා එය ප්‍රතික්ෂේප කළේය.ඇය වහා පහත මාලයට ගොස් ඉක්මනින් නිවසින් ඉවතට ගියාය.ඒ සමගම ඇය අවදිවිය.
මේම සිහින විශ්ලේෂණය කල ෆ්‍රොයිඩ් මෙම සිහින තුල සැගවුන අරුත විග්‍රහ කළේය.ඔහු එහි දී මෙම සිහින යටපත්වූ ලිංගික ආශයන්ගේ බලපෑමෙන් සිදුවන බව පෙන්වා දුන්නේය.ඩෝරාට ප්‍රතිකාර කිරීමේ දී නිදහස්සංඝටණය මෙන්ම සිහින විශ්ලේෂණ ක්‍රමයද යොදාගත්තේය.තමා බෙහෙවින් ආදරය කලපියා වෙනත් ස්ත්‍රියක් සමග අනාචාරයේ හැසිරීම හා කේ මහතා තම බිරිද ඩොරාගේ පියාට ලපා දී ඒවෙනුවට ඩොරා ලබාගැනීමට උස්සාස කිරීම.මේ සදහා ඩෝරාගේ පියා අකමැත්තක් ප්‍රකාශ නොකිරීම.තම සිතතුල වූ ලිංගික ආශාව හා තම ගෞරවය පිළිබද උභතෝකොටිකයකට ඇය මැදිවීම යන කරුණු නිසා ඇයට ඇතිවූ විඝටණ ආබාධ තත්වය හිසිටීරියාව දන්ටා වර්ධනය වීම සිදුවි ඇතිබව ෆ්‍රොයිඩ් පෙන්වා දුන්නේය.කෙසේ වෙතත් තම පියාගේ අනාචර හැසිරීම දැකීමත් මහළු කේ මහතාගේ අශීලාචාර ලිංගික ඇරයුම් හමුවේ පුරුෂයන් කෙරේ පිළිනුලක් ඇතිවී තිබූ ඩෝරාගේ සිත යළි යතාතත්වයට පත්කර ගැනීමට ෆ්‍රොයිඩ්ට අපහසු වූබව දැක්වේ.මනෝචිකිස්සනයේ මුල් අවධියේ එවක පසුවූ ෆ්‍රොයිඩ් ගේ රැඩිකල් ආකල්ප හමුවේ ඩෝරා තම ප්‍රතිකාර අතරමග නවතා ඉවත්වීයයි.මෙහිදී ෆ්‍රොයිඩ් තමා අතින් සිදුවූ වරද තම මිතුරකුට ලියා යැවුවේ මෙසේය.“ඇය මගෙන් කුමක් බලාපොරෝත්තු වීදැයි නොදනිමි.එහෙත් ඇගේ ගැටළුව විසදා ගැනීමට මා කළ රැඩිනල්වාදී යොජනා සම්බන්ධයෙන් උරණවීම ගැන ඇයට සමාව දීමට මම පොරොන්දු වුනෙමි ”
පිළිකාවක් වැළදීම
ෆ්‍රොයිඩ්ගේ අධික දුම්පානය නිසා ඔහුට මුඛ පිළිකාවක් වර්ධනය වනබව ඔහු දැනගන්නේ 1923 දීයˑඑහෙත් ඔහු මේබව කිසිවකුට නොකියා රහසක් ලෙස තබාගන්නට වෑයම් කලේය.එහෙත් මෙය ඔහුගේ සමීපතම මිතුරකුවූ අර්නස් ජොන්හට දැනුම් දෙන්නට පසුබට නොවීය.ඔහුගේ බලකිරීම නිසාම මැක්සිමිලන් ස්ටෙයිලර් නම්වූ චර්මරෝග විශේෂඥ වෛද්‍යවරයා වෙත යොමුවිය.ෆ්‍රොයිඩ්ව පරීක්ෂා කළ ස්ටෙයිලර් ඔහුට වහාම දුම්පානය නවත්වා දමන ලෙස දැනුම් දුන්නේය.ඔහුගේ පිළිකා තත්වය ක්‍රමයෙන් වර්ධනය වූ අතර එය ඉතා දරුණු අතට හැරිනි.කෙසේ නමුත් අවසානයේ ඔහු දුම්පානය සම්පූර්ණයෙන් නවතා දැමීය.ඔහු වෛද්‍යවරු කිහිප දෙනකුගෙන්ම ප්‍රතිකාර ලබාගත්තද ඔහුට වැළදී තිබූ මුඛ පිළිකාව සුවකර ගැනීමට නොහැකිවියˑවරක් ඔහු එක්සත් රාජධානියේ BBC ගුවන් විදුලි සේවයේ පැවති වැඩසටහනකට සහභාගී වූ අතර එහදී ශ්‍රාවකයන්ට සිග්මන්ඩ් ෆ්‍රොයිඩ් ගේ හඩ හදුනා ගැනීමට නොහැකිවූ බවත් දැක්වේ.එයට හේතුව එම අවධිය වනවිට ඔහුගේ රෝග තත්වය ඉතා බැරෑරුම් ලෙස වර්ධනය වී තිබූ නිසාය.ඔහු මෙලෙස අධික දුම්පානයට අබ්බැහිවීමට හේතුව මුඛ ලිංගික අවධියේ ඇතිවූ අක්‍රමිකතාවක් නිසාබව ඔහු පවසා ඇත.
නසිවාදීන්ගෙන් මිදී පලායාම
thumb|ෆ්‍රොයිඩ් ගේ ලන්ඩන්හි පිහිටි නිවස(වර්තමානයේ දී මෙය කෞතුකාගාරයකි) 1930 දී ෆ්‍රොයිඩ්ට Goethe Prize නම වූ සම්මානය ඔහු විසින් මනෝ විද්‍යාවට සිදුකල මෙහෙය උදෙසා ප්‍රධානය කෙරිණි.එකල ෆ්‍රොයිඩ් ගේ පොත් ඉතා ප්‍රකට වූ අතර ආදායම් වාර්තා තබමින් අලෙවිවිය.1933 දීනාසිවාදීන් විසින් ජ්මනිය අල්ලා ගැනීමත් සමග ෆ්‍රොයිඩ් ගේ පොත් රැසක්ම ගිනිතබා විනාශ කළහ.ෆ්‍රොයිඩ් එවිට පැවසුයේ මධ්‍යන යුගයේ මෙවන් දෙයක් සිදුවූවානම් අන්තවාදීන් තමාව පුළුස්සා මරා දමනු ඇති බවති දැන් ඔවුන් මගේ පොත් පුළුස්සා දමන බවත්ය.සාම්ප්‍රධායික ගතානුගතික ආකල්ප දරනවුන් කිසිසේත් නවීන මත පිළි නොගනී.එය ඔහුගේ කියමනෙන් සනාතවේ.එකල මධ්‍යතන යුගයේ දී සාම්ප්‍රධායික අදහස් මතවාද පළකල උගතුන්ට සිදුවූයේ පණපිටින් ගිනිමැලයක තම අවසන් හුස්ම හෙලීමටයි.
මෙම අවදියේ නාසිවාදීන් විසින් දැඩි යුදෙවු විරෝධී ව්‍යාපාරයක් ක්‍රියාත්මක කරමින් පැවතින.ඔවුට ෆ්‍රොයිඩ් ද එක් ඉලක්කයක් විය ඒ ෆ්‍රොයිඩ්ගේ යුදෙවු සමභවය නිසාය.එසෙම ඔහුගේ සාම්ප්‍රධායික විරෝධී මතවාද හේතුවෙන් අන්තවාදීන්ගේ දැඩි වෛරයට ඔහු ලක්විය.මෙම දැඩි බලපෑම් හමුවේ ඔහු 1933 දී වියානාව අතහැර එංගලන්තයට සංක්‍රමණයවිය.එංගලන්තයේ ස්තීර පදිංචියට ගිය ඔහු සිටි නිවස වර්තමානයේ ෆ්‍රොයිඩ් කෞතුකාගාරය ලෙස ප්‍රකටය.ඔහු මෙහිදී තමාගේ අවසන් ශ්‍රාස්ත්‍රීය තෘතිය ලෙස 1938 දී Moses and Monotheism කෘතිය ජ්ර්මන් බසින් ලියා පළතලහ.
විපත
thumb|සිග්මන්ඩ් ෆ්‍රායිඩ් ගේ භෂ්මාව ශේෂ තැන්පත් කළඇති අයුරු 1939 සැප්තැම්බර් වනවිට ඔහුගේ මුඛ පිළිකාව නිසා ඇතිවූ වේදනාවන් උස්සන්නවිය.ක්‍රමයෙන් ඔහුගේ සෞඛ්‍ය තත්වය පිරිහෙමින් පැවතිණ.තම පියාගේ රෝගී තත්වය හමුවේ දැඩිලෙස කම්පාවට පත්වූයේ ඇගේ ලාබාළම දියණියවූ ඇනා ෆ්‍රොයිඩ්ය.ඇත තම පියාව සුවකරගැනීමට දැඩි උස්සාහයක යෙදී සිටියාය.ඔහු තම වෙදනාවන් නැතිකර ගැනීමට නිතර මොෆීන් නම්වූ වෙදනා නාශකය ගත්බවත් ඔහු එය පමණ ඉක්මවා භාවිත කර ඇති බවත් දැක්වේ.1933 සැප්තැම්බර් මස 23 වන දින මධ්‍යම රාත්‍රී යාමයේ දී ලොව පහළවූ විශිෂ්ටතම මනෝ විද්‍යාඥයා වූ සිග්මන්ඩ් ෆ්‍රොයිඩ් තම අවසන් හුස්ම වාතලයට මුසු කළේය.
මරණයෙන් දින තුනකට පසු ඔහුගේ දේහය උතුරු ලන්ඩනයේ පිහිටි Golders Green Crematorium නම්වූ ආදාහනාගාරයේ දී ආදාහනය කරනලදී.ෆ්‍රොයිඩ් ගේ භෂ්මාවශේෂ මෙම ආදාහනාගාරයේම තැන්පත් කර ඇත.ෆ්‍රොයිඩ්ගේ බිරිදවූ මාර්තාගේ ආදාහනය හා භෂ්මාසශේෂ ද මෙහිම තැන්පත් කරඇත.
බාහිර සබැඳි
ප්‍රවර්ගය:1856 උපත් ප්‍රවර්ගය:චරිත කතා ප්‍රවර්ගය:1939 මරණ ප්‍රවර්ගය:විද්‍යාඥයෝ ප්‍රවර්ගය:මනෝ විද්‍යාව ප්‍රවර්ගය:මනෝ විද්‍යාඥයන්
මෝහේ රන්ග් දෝ ලාල්
"මෝහේ රන්ග් දෝ ලාල්" (मोहे रंग दो लाल) යනු 2015 බ්ලොක්බස්ටර බොලිවුඩ් චිත්‍රපටයක් වන බාජිරාඕ මස්තානි තුළ අන්තර්ගත ගීතයකි. මෙම ගීතය නිර්මාණය කරන ලද්දේ සංජේ ලීලා භන්සාලි විසිනි. එය ගායනා කරන්නේ ශ්‍රේයා ඝෝෂාල් සහ පණ්ඩිත් බිර්ජු මහාරාජ් විසිනි. මෙහි පද රචනය සිදුකරන ලද්දේ සිද්ධාර්ත්-ගරීමා විසිනි. ගීතයේ වීඩියෝවෙහි දීපිකා පඩුකෝන් සහ රන්වීර් සිං රංගනයේ යෙදෙයි. සිය නර්තනය සඳහා පඩුකෝන් කථක් නර්තනය පුහුණු වූයේ මෙහි නර්තන රචනය ද සිදුකළ පණ්ඩිත් බිර්ජු මහාරාජ් වෙතිනි. මෙම චිත්‍රපටය දෙමළ සහ තෙලිඟු භාෂාවලින් හඬකැවුණු අතර, මෙම ගීතය දෙමළෙන් "පෝදෛ නිරතෛ තා" යනුවෙන් ද, තෙලිඟු බසින් "මීරා චිට්ටචෝරා" ලෙස ද මුදාහැරුණේ 2015 දෙසැම්බර් 15 දින ය. මෙම ගීතයේ ප්‍රභේද ත්‍රිත්වයටම ශ්‍රේයා ඝෝෂාල් සහ පණ්ඩිත් බිර්ජු මහාරාජ් සිය හඬ මුසුකළහ. මෙම ගීතය MTV අන්ප්ලග්ඩ් වාරය 6 තුළ දී ඝෝෂාල් විසින් නැවත ගායනා කොට ඇත.
අනුරාධපුර රාජවංශය
අධිරාජ්‍යයා සමග ඔහුගේ තිබුණ සම්බන්ධතාවය හේතුවෙන් ක්‍රි.පු. 247 දී (අශෝකගේ පුත්) මහින්ද මගින් ලංකාවට බුදු දහම හදුන්වාදීම ද (මහින්දගේ සොයුරිය) සංඝමිත්තා මගින් ශ්‍රී මහා බෝධිය ජම්බු කොළය (සම්බිලිතුරෙයි)  හරහා ලංකාවට ගෙන ඒමද සිදුවිය. රජතුමාගේ රාජ්‍ය සමය ථෙරවාදී බුදුදහමට ඉතා සමීප විය. එළාර (ක්‍රි.පු 205 - 161) දෙමළ රජකෙනෙක් වූ එළාර අසේල රජු මරා දැමී‍මෙන් පසු මහවැලි ගගට උතුරින් වූ පිහිටි රට පාලනය කළේය. එළාර රජ සමයේදී කැළණිතිස්ස (නිරිත දිග) මයා ‍රටේ උප රජක විය. (ගිණිකොණ දිග) රැහුණේ ප්‍රාදේශිය උප රජු වුයේ කාවන් තිස්සයි. තිස්ස මහා විහාරය, දීඝ වාපී වැව සහ සේරුවිල පිහිටි බොහෝ සිද්ධස්ථානද කරවන ලද්දේ කාවන්තිස්ස විසිනි. දුටු ගැමුණු (ගාමිණි) (ක්‍රි.පු. 161 - 137) මහා වංශයේ විස්තර අණුව කාවන්තිස්ස රජුගේ වැඩිමහල් පුතා වූ දුටු ගැමුණු අවුරැදු 25 ක තරුණ යෙකි. එළාර (අවුරැදු 64) හා සටන් කොට ඔහුව පරාජ‍ය කළේය. ලංකාවේ අශෝක ලෙස දුටුගැමුණු රජතුමා වර්ණනා කර ඇත. පීරමීඩ හා සමාන රුවන්වැලි සෑය කරවන ලද්දේ මේ රජතුමාය. එය ඉන්ජිනේරුමය හාස්කමකි. එළාර සමග කළ යුද්ධයේදී සිර භාරයට ගත් දෙමළ ඉන්ජිනේරැවන් හා කම්කරුවන් යොදා එය ගොඩ නංවන ලදී. දෙමළ ප්‍රධානීන් පස් දෙනෙක් ප්‍රලහත - බාහිය විසින් ධුරයෙන් පහ කරන ලදී. බාහිය - පනය මාර විසින් ධුරයේන් පහ කරන ලදී. පනයමාර - පීලය මාර විසින් ධුරයෙන් පහ කරන ලදී. පිලයමාර - ධාතිය විසින් ධුරයෙන් පහ කරන ලදී. ධාතිය - වළගම්භා රජු විසින් රාජත්වයෙන් පහ කරන ලද්දේ දෙමළ පාලනය                           අවසන් කරමින. 1 වැනි වළගම්බාහු (ක්‍රි.පු. 89 - 77) දුටු ගැමුණු රාජධානිය නැවත ස්ධාපනය කළේය. මෙකල ථෙරවාදී මහා විහාරය සහ මහායානවාදි අභයගිරිය අතර ආගමික මත වාද ගැටුම් ඇති විය. මාත‍ලේ අළු විහාරයේදී ත්‍රිපිටකය පාලි විසින් ග්‍රන්ථාරූඩ කෙරෙනි. චෝර නාග (මහානාග) (ක්‍රි.පු. 63 - 51) මොහුගේ බිසව වු අනුලා දේවිය විසින් වස ෙදවනු ලැබින. අනුලා දේවිය (ක්‍රි.පු. 48 - 44) කුඩා තිස්ස හා චෝර නාගගේ වැන්දඹුව වූ අනුලා ලංකාවේ පළමු රැජිනයි. ඇයට බොහෝ පෙම්වතුන් සිටි අතර ඔවුන්ට වස දෙනු ලැබින. අවසානයේ කුට්ටකන්න තිස්ස අතිත් මරැමුවට පත්වුවාය. වසභ (ක්‍රි.ව. 67 - 111) වල්ලිපුරම් රම්පත - අනුරාධපුර නගරය ආරතක්ෂාව අතින් ශක්තිමත් කළේය. වැව් එකොළහක් බොහෝ ආඥාවල් 1 වැනි ගජබාහු ක්‍රි.ව. 114 - 136		චෝල රාජ්‍ය ආක්‍රමණය කර සිරකරැවන් ආපසු ගෙනාවේය. බුදුන්ගේ ධන්ත ධාතුව නැවත හිමිකරගනී. මහාසේන ක්‍රි.ව. 274 - 301		ථෙරවාදයට (මහාවිහාරය) බොහෝ හිරි හැර කළේය. මහායානය ඉස්මත්‍රවි. පසුව රජු මහා විහාරයට පැමිණියේය. පණ්ඩු ක්‍රි.ව. 429		පාණ්ඩ්‍ය පාලකයින් හත්දෙනාගෙන් පළමු වැන්නාය. අන්තිමයා පීඨිය විය. 455	ධාතුසේන ක්‍රි.ව. 455 - 473		මේ රජුගේ මාමා වූ මහානාම (හිමි) මහාවංශය ලිවීය. කලාවැව කරවීය. ඔහුගේ පුත් කාශ්‍යප ක්‍රි.ව. 470- 488 අති ප්‍රසිද්ධසීගිරිය පර්වත  මාළිගය ගොඩනැංවීය. සීගිරියේ 700 ක් පමණ වූ කුරැටු ගී සිංහලයේ කිසියම් පැතිකඩක් පෙන්වයි.
ප්‍රවර්ගය:ඉතිහාසය - ලංකා ප්‍රවර්ගය:අනුරාධපුර
ක්‍රිපූ 1790ගණන්
ආශ්‍රිත
ප්‍රවර්ගය:ක්‍රිපූ 18වන සියවස
සබරගමුව පළාත
සබරගමුව පළාත  ශ්‍රී ලංකාවේ පළාත් නවයෙන් එකකි. සබරගමුව පළාත දිස්ත්‍රික්ක දෙකකින් සමන්විත වේ. ඒවා නම් කෑගල්ල දිස්ත්‍රික්කය සහ රත්නපුර දිස්ත්‍රික්කයයි.
ශ්‍රී ලංකා ක්‍රිකට් කණ්ඩායම් ලැයිස්තුව
මේ අතීතයේ මෙන්ම වර්තමානයේද සියලුම ආකාරයේ ක්‍රීඩා කළ ශ්‍රී ලංකා ක්‍රිකට් කණ්ඩායම් ලැයිස්තුවකි.
වත්මන් ප්‍රධාන ක්‍රීඩා සමාජ
ශ්‍රී ලංකාවේ ප්‍රධාන තරඟාවලි සඳහා ක්‍රීඩා කරන වත්මන් පළමු පන්තියේ, ලැයිස්තු A සහ වි20 තත්ත්‍වය සහිත සමාජ මේවා වේ: SLC ප්‍රධාන ලීග් තරගාවලිය, SLC ප්‍රධාන ක්‍රීඩා සමාජ සීමිත ඕවර තරඟාවලිය සහ SLC ප්‍රධාන ක්‍රීඩා සමාජ වි20 තරඟාවලිය යි.
සබරගමුව පළාත
ඉතිහාසය
සබරගමුව පළාතේ ප්‍රාග් ඓතිහාසික දායාදයන් දකින්නවුන්ව ශත වර්ෂ ගනණක් ඈත අතීතයට ගෙන යයි. සිදු කරන ලද ගල් ගුහා කැනීම් වලින් තහවුරු වී ඇත්තේ සබරගමුව පළාතේ ඉතිහාසයට වසර 29, 000 ක් පමණ වූ අතීතයක් උරුම බවය. ආදි මානවයාගේ ඇට සැකිළි, ආයුධ, ඔවුන් භාවිතා කළ විවිධ පාෂාණ වර්ග, ඉතිරිව තිබූ විවිධ ආහාර කොටස් ආදී දේ කිතුල්ගල බෙලිලෙන, කෑගල්ලේ අලුලෙනෙන්, කුරුවිට බටදොඹ ලෙනෙන් සහ බලන්ගොඩ බෙල්ලන්බැඳි පැලැස්සෙන් සොයාගෙන ඇත.
ශ්‍රී ලංකා ක්‍රිකට් කණ්ඩායම් ලැයිස්තුව
හිටපු පළමු පන්තියේ ක්‍රීඩා සමාජ
මෙම සමාජ ශාලා වලින් සමහරක් කණ්ඩායම් තරඟ දිගටම කරගෙන යයි, නමුත් උප-පළමු පන්තියේ මට්ටමින්.
පළාත් කණ්ඩායම්
පහත සඳහන් කණ්ඩායම් සහභාගී වූ හිටපු පළමු පෙළ තරඟාවලියක්:
සබරගමුව පළාත
ඉතිහාසය
බුද්ධ වර්ෂ තුන් වන සියවසේදී ලංකාවට බුදු දහම පැමිණි බව තහවුරු ‍කෙරෙන සාක්ෂිද මෙම පළාතේ ඓතිහාසික ස්ථානයන්ගෙන් සොයා ගෙන ඇත.
පුරාවිද්‍යාත්මකව වැදගත් ස්ථාන
රත්නපුර මහ සමන් දේවාලයේ පෙරහැර සෑම මසකම අගෝස්තු මාසයේ මහා බැතිමතුන් පිරිසකගේ සහ විශාල ජනකායකගේ සහභාගීත්ව‍ෙයන් එම දේවාලයේදී පැවැත්වේ. බෙරෙන්දි කෝවිල, මානියන්ගම රාජකීය විහාරස්ථානය, සංකපාල විහාරය, දෙල්ගමුව රජමහා විහාරය, අලුත්නුවර දැඩිමුන්ඩ දේවාලය, බෙලිගල විහාරය, දැදිගම කොට වෙහෙර, දනකිරිගල ගල් විහාරය, නිකපිටිය පොතුගල විහාරය, බිසෝවෙල රාජ මහා විහාරය, අරනායක සාලාව විහාරය, දෙවනගල විහාරය, අම්බුළුලෙන විහාරය,ඇහැලේපොළ වලව්ව(වර්තමාන කෞතුකාගාරය) ආදිය පුරාවිද්‍යාත්මක වටිනාකමක් ඇති ඓතිහාසික ස්ථානයන් සදහා ඉතා හොද නිදසුන්ය.
මැණික් කර්මාන්තය
මැණික් කර්මාන්තය පිළිබඳව සබරගමුව පළාත මහත් ප්‍රසිද්ධියක් උසුලන අතර එය ශ්‍රී ලංකාවේ අපනයන කර්මාන්තයන් අතර මූලික ස්ථානයක් ගනී. බොහෝ දුරට මෙ‍ම ප්‍රදේශයේ සිටිනා බහුතරයක් ජනතාව මැණික් කර්මාන්තයේ නියැලී සිටිනු දැකිය හැකි වේ. එහිදී ඉල්ලම් හෑරීම, මැණික් කැපීම, ඔප මට්ටම් කිරීම, මැණික් යොදා ආභරණ තැනීම හෝ මැණික් සහ ආභරණ විකිණීම වැනි රැකියාවන් මූලික වශයෙන් දක්නට ලැබේ.
ශාක සහ සත්ත්ව සංහතිය
උඩවලව ජාතික වනෝද්‍යානය, කුරුල්ලන් සදහාම විශේෂිත වූ කෑගල්ලේ "කුරුළු කැලය" නම් කුරුළු අභය භූමිය, බුළුතොට කන්ද ආදිය සබරගමුව පළාතේ ස්වභාව සෞන්දර්යය මනාව පෙන්නුම් කරන ස්ථානයන්ය.
සංචාරක ස්ථාන
ශ්‍රීපාදසථානය සබරගමුව පළා‍ෙත් පිහිටි ප්‍රසිද්ධ සංචාරක ස්ථානයක් ලෙස හැඳින්විය හැකිය.
සංස්කෘතිකමය වටිනාකම
සබරගමුව පළා‍⁣තේ සංගීතය, ප්‍රධාන වශයෙන්ම තාලම්ප‍ට වැනි තාල වාද්‍ය භාණ්ඩ සමග මුසු වූ බෙර වාදනයන්ගෙන් සමන්විත වේ.
විවිධ ජන කතා වල එන චරිතයන්ට අනුරූප වන පරිදි නිර්මාණය කර ඇති වෙස් මුහුණු වලින් අලංකෘත වූ සබරගමු නර්තනයන් විටෙක විවිධ වර්ණවත් සහ ආශ්චර්යවත් භාවයන් නිරූපණය කරන අතර තවත් විටෙක හාස්‍ය රසය උපදවයි.
බෞද්ධාගමික කටයුතු
බෞද්ධාගමික කටයුතු වශයෙන් මෙහිදී මූලිකවම අවදානය යොමු කෙරෙන්නේ භාවනාමය කටයුතු සඳහාය. සබරගමුව පළාතේ නිස්කලංකව භාවනා කටයුතු කර ගැනීම සඳහා යෝග්‍ය වූ භාවනා මධ්‍යස්ථාන රැසක් පවතී. කෑගල්ලේ පිහිටි කුරුළු කැලය නම් වූ කුරුළු අභය භූමිය නිල්මල්ගොඩ කරුඳු ලෙන වන සේනාසනය ආදිය මෙවන් භාවනා මධ්‍යස්ථාන සඳහා උදාහරණ ලෙස දැක්විය හැකිය.
මූලාශ්‍ර
ප්‍රවර්ගය:ශ්‍රී ලංකාවේ පළාත් ප්‍රවර්ගය:සබරගමු පළාත
ග්‍රෑන්ඩ් තෙෆ්ට් ඔටෝ
ග්‍රෑන්ඩ් තෙෆ්ට් ඔටෝ (ඉංග්‍රීසි: Grand Theft Auto; GTA) යනු ඩේවිඩ් ජෝන්ස් සහ මයික් ඩේලි විසින් නිර්මාණය කරන ලද විදෘශ්‍ය ක්‍රීඩා මාලාවකි. මෙය ප්‍රධාන වශයෙන් බ්‍රිතාන්‍ය විදෘශ්‍ය ක්‍රීඩා සංවර්ධක ආයතනයක් වන රොක්ස්ටාර් නෝර්ත් (පෙරදී ඩීඑම්ඒ ඩිසයින්) විසින් සංවර්ධනය කෙරෙන අතර, එහි මව් ආයතනය වන රොක්ස්ටාර් ගේම්ස් විසින් ප්‍රකාශයට පත් කෙරෙයි. ක්‍රීඩා මාලාවේ නම වන ග්‍රෑන්ඩ් තෙෆ්ට් ඔටෝ යනු රථවාහන සොරකම හැඳින්වීමට එක්සත් ජනපදයේ භාවිත කෙරෙන නාමයයි.
මෙම ක්‍රීඩාවල මූලිකම අංගයක් වන්නේ ක්‍රීඩකයාට සීමා රහිතව ගවේශනය කළ හැකි විවෘත ලෝකයක් ලබා දීමයි. එහිදී ක්‍රීඩකයාට ක්‍රීඩාවේ ප්‍රධාන කථාන්තරය සමග ඉදිරියට යෑම සඳහා මෙහෙයුම් සිදු කිරීමටත්, විවිධ වෙනත් ක්‍රියාකාරකම් වල නියැලීමටත් නිදහස ලැබෙයි. ග්‍රෑන්ඩ් තෙෆ්ට් ඔටෝ ක්‍රීඩා වල ලෝකයන් නිර්මාණය කර ඇත්තේ සැබෑ ලෝකයේ ඇති නගර පාදක කරගෙනය. මුලින්ම පලවූ ක්‍රීඩා වල තිබූ ලිබර්ටි සිටී, සැන් ඇන්ඩ්‍රියාස් සහ වයිස් සිටී නම් නගරයන් පිළිවෙලින් නිව් යෝක් නගරය, සැන් ෆ්‍රැන්සිස්කෝ සහ මියාමි පාදක කරගෙන නිර්මාණය වී ඇත. ක්‍රීඩා මාලාවෙහි ප්‍රධාන චරිතයන් වන්නේ අපරාධ ලෝකය තුල ඉහළට ගමන් කිරීමට තැත් කරන අය වන අතර, ප්‍රතිවාදීන් වන්නේ ප්‍රධාන චරිතයව පාවා දෙන ලද හෝ ඔවුන්ගේ ප්‍රගතියට බාධා කරන පුද්ගලයන් ය.
ඩීඑම්ඒ ඩිසයින් ආයතනය විසින් 1997 දී ග්‍රෑන්ඩ් තෙෆ්ට් ඔටෝ නමින් පළමුවන ක්‍රීඩාව ප්‍රකාශයට පත් කරමින් ක්‍රීඩා මාලාව ආරම්භ කෙරුනි. 2020 වන විට ග්‍රෑන්ඩ් තෙෆ්ට් ඔටෝ ක්‍රීඩා 7 ක් ප්‍රකාශයට පත් වී ඇත. ක්‍රීඩා මාලාවේ සන්ධිස්ථානයක් ලෙස 2001 දී පළවූ ග්‍රෑන්ඩ් තෙෆ්ට් ඔටෝ III ක්‍රීඩාව හැඳින්වෙන්නේ එය ක්‍රීඩා මාලාවේ පළවූ ප්‍රථම ත්‍රිමාණ (3D) ක්‍රීඩාව වූ බැවිනි.
ක්‍රීඩා මාලාව දැඩි ලෙස විචාරක පැසසුමට ලක් විය. ග්‍රෑන්ඩ් තෙෆ්ට් ඔටෝ මාලාවෙහි ත්‍රිමාණ ක්‍රීඩා සියල්ලක්ම පාහේ ඉතිහාසයේ විශිෂ්ටතම සහ වැඩියෙන්ම අළෙවි වූ විදෘශ්‍ය ක්‍රීඩා අතරට අයත් විය. මෙහි පිටපත් මිලියන 350 කට අධික ප්‍රමාණයක් මේ වන විට අළෙවි වී ඇති අතර, පස් වැනියට වැඩියෙන්ම අළෙවි වූ ක්‍රීඩා මාලාව ග්‍රෑන්ඩ් තෙෆ්ට් ඔටෝ වේ. ග්‍රෑන්ඩ් තෙෆ්ට් ඔටෝ ක්‍රීඩා ඒවායේ ප්‍රචණ්ඩකාරී තේමාවන් සහ වැඩිහිටියන්ට පමණක් සුදුසු අන්තර්ගතයන් නිසා මතභේදයට ද තුඩු දී ඇත.
මිල විප්ලවය
15 වන සියවසෙහි දෙවන භාගයෙහි සිට 17 වන සියවසෙහි පළමු භාගය දක්වා සිදුවූ ආර්ථික විද්‍යාත්මක සිදුවීම් මාලාව විස්තර කිරීමට සාමාන්‍යයෙන් භාවිතා වන මිල විප්ලවය යන පදය විශේෂිත වශයෙන් දක්වන්නේ, එම යුගය තුල බටහිර යුරෝපය පුරා විදහා දැක්වුනු,  වසර 150 කාලයක් තුලදී සය ගුණයකින් සාමාන්‍ය මිල ඉහල නැගීමෙන් පිළිබිඹුවූ,  ඉහළ සීඝ්‍රතා උද්ධමනය වෙයි.
එක් අවස්ථාවකදී උපකල්පනය කෙරුණේ ඉහළ උද්ධමනයට හේතු කාරක වූයේ නව ලෝකයෙන් පැමිණි ස්පාඤ්ඤ නිදන් වස්තු රැගත් නෞකා සමූහ සමග විශාල ලෙසින් රන් හා රිදී, විශේෂයෙන් 1545 සිට විශාල ලෙසින් ඇරඹූ කැණීම් තුලින් නිපැයුනු බොලිවියාවේ  සහ  මෙක්සිකෝවේ රිදී,  ආගමනය වීම බවයි. මෙම සිද්ධාන්තය අනුව, බොහෝ මුදල් ඇති බොහෝ ජනයා සීමිත භාණ්ඩ කිහිපයක් සඳහා ආයෝජනය කලහ.
සත්‍ය වශයෙන්ම, අත්ලාන්තික් සාගරය ඔබ්බෙන් සිට රන්-රිදී පිඬු විශාල වශයෙන් ආගමනය වීමට පෙරදී මිල වැඩිවීම් ඇරඹුනු අතර, මධ්‍යම යුරෝපයේ රිදී නිෂ්පාදනය 1460-1530 කාලය තුලදී පස් ගුණයකින් ඉහළ යෑම එය සිදුවීමට හේතුව වශයෙන් භාගික වශයෙන් දැක්විය හැක: මෙම ප්‍රතිදානය  1610 ගණන් වන විට තුනෙන් දෙපංගුවක් දක්වා පහළ බැස්සද, 1170-1320 දක්වා රීදී නිෂ්පාදනයෙහි සිදුවූ හදිසි ඉහළ යෑමට අනතුරුව පැවති  මිල තන්ත්‍රය අවුල් කොට උද්ධමනයේ මුල් අදියරට අඩිතාලම දැමීමට  තරම් එය සැලකිය යුතු විය.
කළු මරණයෙන් පසුව සියවසක් පුරා සිදුවූ ජන විකාශනමය ඇණහිටීමෙන් හා ජනහායනයෙන් පසුව දක්නට ලැබුනු යුරෝපියානු ජනගහණයෙහි පුබුදුව (15 වන සියවසෙහි තුන් වන කාර්තුවෙහි සිට) හා සබැඳුනු  ජන විකාශන හේතූන්ද මිල ඉහළ යෑම කෙරෙහි බලපෑම් ඇති කලේය. වසංගත පැවති වර්ෂවල ආහාර මිල ශීග්‍රයෙන් ඉහළ නැගුනු අතර ඉන්පසුව ජනගහනය පහළ යාම නිසා නැවත ශීග්‍රයෙන් පහළ වැටුණි. ඒ කාළය තුලම සැපයුමේ ඇතිවූ ගැටලු සහගත තත්වය හේතුකොටගෙන, කාර්මික භාණ්ඩ මිල ඉහළ යෑමේ ප්‍රවනතාවයක් ඇතිවිය. ඉන් පසුව, ඉහළ ගිය ජනගහනය කෘෂිබිම් සඳහා ඉහළ ඉල්ලුමක් ජනිතකල අතර, 1340 දශකයෙන් පසු එම බිම් ප්‍රමාණය ශීග්‍රයෙන් පහතට වැටුණි. නැතිනම් මුඩුබිම් පශු සම්පත් නිෂ්පාදන බවට පත්කරන ලදී.
ඉහළ ගිය වෙළඳාම හා කාර්මික හා සුපිරි භාණ්ඩ වල සුලභ බව මගින් විශේෂයෙන්ම 16 සියවසේ බොහෝ ඉඩම් හිමියන් ඔවුන්ගේ බදුකුලි නිෂ්පාදනවල සිට මුදල් දක්වා හැරවිමට පොළඹවන ලදී. මුලිකව මෙය ධනවතුන්ට ධනෝපායන මාර්ග ඇතිකිරීමට උපකාර කර ඇති නමුත් පසුව මිල ඉහළ යාම නිසා  මුදලින් තම ගෙවීම් ලද ඉඩම් හිමියන්ට මුල්‍ය අසිරුතා වලට මුහුණදිමට සිදුවිය. ඔවුන් බොහෝවිට ගැටලුව පාලනය කිරීමට, සමාජ අසහනය වැඩිකරන සහ ඔවුන්ගේ හා ඔවුන්ගේ කුලීකරුවන්ගේ මුල්‍ය තත්වය වඩා උග්‍ර අතට පරිවර්තනය කරන ආකාරයේ අන්තවාදී ක්‍රියාමාර්ග ගන්නා ලදි.
‎ ප්‍රවර්ගය:ආර්ථික විද්‍යාව
අනුර කුමාර දිසානායක
දිසානායක මුදියන්සේලාගේ අනුර කුමාර දිසානායක, (அநுர குமார திசாநாயக்க, Anura Kumara Dissanayake; උපත 24 නොවැම්බර් 1968) යනු ශ්‍රී ලංකික දේශපාලඥයෙක් වන අතර ජනතා විමුක්ති පෙරමුණේ වත්මන් නායක වේ. දිසානායක කොළඹ දිස්ත්‍රික්කය සඳහා ජාතික ජන බලවේගය නියෝජනය කරමින් ශ්‍රී ලංකා පාර්ලිමේන්තුවේ මන්ත්‍රීවරයෙක්. ඔහු මීට පෙර කෘෂිකර්ම, පශු සම්පත්, ඉඩම් සහ වාරිමාර්ග කැබිනට් අමාත්‍ය ලෙස කටයුතු කරමිණි. 2014 පෙබරවාරි 2 වැනිදා පැවති ජවිපෙ 7 වැනි ජාතික සම්මේලනයේදී දිසානායක ජවිපෙ නායකයා ලෙස නම් කරන තිබේ. ඔහු 2000 වසරේ සිට පාර්ලිමේන්තු මන්ත්‍රීවරයෙක් වේ.
දේශපාලන ජීවිතය
ඔහු 2004 ශ්‍රීලනිප, ජනතා විමුක්ති පෙරමුණ ජනාධිපති චන්ද්‍රිකා කුමාරතුංග යටතේ පැවති සන්ධනය ආණ්ඩුවේ කෘෂිකර්ම, පශු සම්පත්, ඉඩම් සහ වාරිමාර්ග අමාත්‍යවරයා ලෙස කටයුතු කර තිබේ.
2019 ජනාධිපතිවරණය
දිසානායක තම 2019 ජනාධිපති අපේක්ෂකයා බව ජාතික ජන බලවේග ව්‍යාපාරය 2019 අගෝස්තු 18 දින නිවේදනය කළේය.
ඉන්දියා ක්‍රිකට් කණ්ඩායමේ ශ්‍රී ලංකා තරග සංචාරය 2017
ඉන්දීය ක්‍රිකට් කණ්ඩායම 2017 ජූලි සිට සැප්තැම්බර් තෙක් ශ්‍රී ලංකාවේ තරග සංචාරයක නිරත විය. එයට ටෙස්ට් තරග 3 ක් එදිජා තරග 5ක් හා වි20 තරගයක් ඇතුලත් විය. ටෙස්ට් තරගාවලියට පෙර පුහුණු දෙදින තරගයක්ද කොළඹ දී පැවැත්වුනි.
දිනේෂ් චන්දිමාල් නව ශ්‍රී ලංකා ටෙස්ට් නායකයා ලෙස නම් කරනු ලැබීය. නමුත් පලමු ටෙස්ට් තරගයට පෙර චන්දිමාල් හට උණ රෝගයක් වැලදීම නිසා එම තරගය මග හැරිනි. රංගන හේරත් පලමු තරගය සදහා නායකයා ලෙස පසුව නම් කරනු ලැබීය. චන්දිමාල් දෙවන ටෙස්ට් තරගයේ සිට නැවත නායකත්වයට පත්විය. ඉන්දියාව ටෙස්ට් තරගාවලිය 3-0 ක් ලෙස ජයගත් අතර එය තම මව්බිමෙන් පිටත ඉන්දියාව ලබා ගත් ප්‍රථම පූර්ණ තරගාවලි ජය වේ. ඊට අමතරව තම මව්බිමෙන් පිටත මීට පෙර ඉන්දියාව විසින් ටෙස්ට් තරගාවලියක තරග 3 ක් ජයගත්තේ 1967-68 තරගවාරයේ නවසීලන්තයට එරෙහිව 3-1 ක් ලෙසිනි.
පල්ලෙකැලේ දී පැවති දෙවන එදිජා තරගය ශ්‍රී ලංකාව සහභාගී වූ 800 වන එදිජා තරගයයි. ඉන්දියාව මුල් තරග 3 ජය ලබා තරගාවලිය තරග 2 ක් ඉතිරිව තිබියදී ජයගනු ලැබීය. එය ඉන්දියාව විසින් පිටපිටම එදිජා තරග 8 ක් ශ්‍රී ලංකාවට එරෙහිව ජය ලැබීමකි. මෙම පරාජයත් කලින් නවසීලන්ත හා බගලිදේශ තරගාවලි පරාජයන් නිසාත් ශ්‍රී ලංකා තේරීම් කමිටුව ඉල්ලා අස්විය. ඉන්දියාව එදිජා තරගාවලිය 5-0 ක් ලෙස පරාජයට පත් වූ අතර ශ්‍රී ලංකාව තම මව්බිමේදී පූර්ණ තරගාවලි පරාජයකට ලක්වූ ප්‍රථම අවස්ථාවද එය විය. පැවති එකම වි20 තරගයද ඉන්දියාව කඩුළු 7 කින් ජය ලැබීය. මෙම තරග සංචාරයේ සියළු තරග ශ්‍රී ලංකාව පරාජයට පත් විය.
නම් කරන ලද සංචිතය
මුරලි විජේ කණ්ඩායමට නම් කිරීමෙන් අනතුරුව ඇතිවූ ආබාධයක් නිසා ඉවත් වූ අතර ඒ වෙනුවට ශිකර් ධවාන නම් විය. අසේල ගුණරත්න පලමු ටෙස්ට් තරගයේ පලමු දිනයේ ඇගිල්ලේ ඇතිවූ ආබාධයක් නිසා ඉතිරි තරග සියල්ල අහිමි විය. ලහිරු තිරිමාන්න හා ලක්ෂාන් සදකන් දෙවන තරගයේ සිට සචිතයට එක් විය. රවීන්ද්‍ර ජඩේජා හට තුන්වන ටෙස්ට් තරගය තහනම් කල අතර ඊට හේතු වූයේ දෙවන ටෙස්ට් තරගයේ බයානක ලෙස පන්දු යැවීමේ චෝදනාවට වරදකරු වූ නිසාය. අක්සාර් පටෙල් එම පුරප්පාඩුවට නම් විය. පල්ලෙකැලේ දී පැවති තෙවන ටෙස්ට් තරගයේදී රංගන හේරත් විවේක ගන්වනු ලැබූ අතර එම තරගයට දුෂ්මන්ත චමීර හා ලහිරු ගමගේ ඇතුලති වී ධ්නුෂ්ක ගුණතිලක ඉවත් කෙරිණි.
එදිජා තරගාවලියේදී දිනේෂ් චන්දිමාල් හා ලහිරු තිරිමාන්න 3 වන එදිජා තරගයට නම්විය. ඒ ධනුෂ්ක ගුණතිලකගේ හා උපුල් තරංගගේ පුරප්පාඩු සදහායි. තරංග හට 3 හා 4 වන එදිජා තර අහිමි වූයේ 2 වන තරගයේදී නියමිත කාලය තුල පන්දු නොයැවීම නිසායි. චාමර කපුගෙදර 3 වන තරගය මෙහෙයවීය. ලසිත් මාලිංග විසින් 4 වන තරගය මෙහෙය වීය. 3 වන තරගයේදී දිනේෂ් චන්දිමාල්ගේ දකුණු මහපට ඇගිල්ලේ සිදුවූ ආබාධයක් නිසා ඉතිරි තරග මගහැරිනි. දිල්ෂාන් මුනවීර 4 වන තරගයේ සිට කණ්ඩායමට එකතු විය.
නත්තල් ගස් වගා කිරීම
thumb|right|එක්සත් ජනපදයේ ෆ්ලොරීඩා හි නත්තල් ගස් වගාකරන්නෙකු විසින් වගා කටයුතු වලදී කප්පාදු කිරීමේ ක්‍රියාවලිය රජයේ නිලධාරියෙකුට පහදා දෙන අයුරු.නත්තල් ගස් වගා කිරීම යනු කෘෂිකාර්මික,වන වගා සහ උද්‍යාන වගාවේ නියැලෙන්නන් විශේෂයෙන් නත්තල් ගස් සඳහාම පාවිච්චි කරන්නා වූ පයින්(Pine),ස්පෘස්(Spruce) හා fපර්(Fir) වැනි ශාක විශේෂ වගා කිරීමයි. නත්තල් ගස් වගා කිරීමේ ගොවිපලක් මුලින්ම ස්ථාපනය වූයේ 1901 දී වූවද, බොහෝ පාරිභෝගිකයන් 1930 හා 1940 ගණන් වනතුරුම තමාට අවශ්‍ය ශාක ලබා ගත්තේ වනාන්තරයෙනි.නත්තල් ගස් වගා කිරීම වරකදී ප්‍රමිතියෙන් අඩු ගොඩබිම් වගා කිරීම සඳහා යෙදූ ජීව්‍ය විකල්පයක් ලෙස යොදා ගත් නමුත් කෘෂි කර්මාන්තයේ දියුණුවත් සමඟ එම අනුදැනුම වෙනස් වී ඇත.ගුණාත්මක භාවයෙන් යුත් ප්‍රශස්ථ අස්වැන්නක් ලබා ගැනීම සඳහා වගාබිම් සමතලා විය යුතු අතර, යටි වගාවෙන් හා දිරාපත් වන ශේෂ කොටස් වලින් තොර විය යුතු බව දැන් සැලකේ.
පයින් හා fපර් ශාක විශේෂ වල පුළුල් භේද ගණනාවක් නත්තල් ගස් ලෙස වගා කළ ද ඒවායින් වඩා ජනප්‍රිය විශේෂ ඇත්තේ අතලොස්සක් පමණි. එක්සත් ජනපදය තුළ ඩොග්ලස් fපර්( Doglas fir), ස්කොට්ස් fපර්(Scots fir), fප්රේසර් fපර්(Fraser fir) යන ශාක විශේෂ හොඳින් අලෙවි වන විශේෂ වේ. එක්සත් රාජධානිය තුළ හොඳින් අලෙවි වන විශේෂ වනුයේ නෝර්මැනන් fපර්(Nordmann fir) හා නෝර්වේ ස්පෘස්(Norway spruce) යන ශාක විශේෂ වන අතර මේවා යුරෝපය තුළද ජනප්‍රිය වෙමින් පවතී. අනෙකුත් ඕනෑම කේතුධර ශාකයක් මෙන්ම නත්තල් ගස් ද පලිබෝධකයන්ට පහසුවෙන් ගොඳුරු විය හැකි ශාක වේ. කෘමි පලිබෝධකයන් අතර adelgids සහ කූඩිත්තන් වඩාත් සුළභ ගැටළුව වී ඇති අතර ඕක් ශාක ක්ෂණික මිය යාම(sudden oak death) කැලිෆෝනියාවේ ගොවිපල වල වර්ධනය වෙමින් පවතින ගැටළුවක් වේ. පලිබෝනාශක භාවිතය, ජෛව විවිධත්වයට බලපෑම් ඇති කළ හැකි බැවින්, නත්තල් ගස් වගාව පරිසරවේදීන්ගේ විවේචනයටද ලක් වූ කරුණක් වී ඇත.
වගාවේ අවසාන පියවර වන අස්වැන්න ලබා ගැනීම ක්‍රම කිහිපයකින් සිදු වන අතර වඩා ජනප්‍රිය එක් ක්‍රමයක් වන්නේ; පාරිභෝගිකයාට සිය වගා බිමට ඇතුල් වීමට ඉඩ දී, මිලයට ගන්නා ගස් වර්ග තෝරා ගෙන, ඔවුන් විසින්ම ඒවා කපා ගැනීමේ ක්‍රමයයි. තවත් සමහර ගොවීන් ශාක මූල ගෝල(balled roots) සහිතව පෝච්චි තුළ වගා කරන අතර ඒවා නත්තල් සඳහා භාවිතා කර ආපසු වගා කර නැවත ඒවා ඊළඟ වසර සඳහාද භාවිතා කරනු ලැබේ. එක්සත් ජනපදය නත්තල් ගස් වල ප්‍රවේණි සංයුතිය පිලිබඳව පර්යේශණ පවත්වා ඇති අතර, වඩා හොඳ ජාන දර්ශ සහිත බීජ නිපදවා ඇත. ගුණාත්මක බවින් වැඩි හා හොඳ අස්වැන්නක් ලබා දෙන නත්තල් ශාක මෙම බීජ වගා කිරීමෙන් ලබා ගත හැක. කැනඩාව හා එක්සත් ජනපදය විසින් නත්තල් ගස් කැපීම සඳහා නීතිමය ප්‍රමිති තත්ත්වයන් ප්‍රකාශයට පත් කර ඇත.
ඉතිහාසය
සදාහරිත ශාක වගා කිරීමේ පුරුද්ද, විශේෂයෙන් නත්තල් ගස් ලෙස ඒවා යොදා ගැනීම හා අලෙවි කිරීම 1901 වසරේ පටන් අතීතයක සිට සිදු වූවකි. 1901 දී නිව් ජර්සි වල ට්රෙින්ටොන්(Trenton) හිදී නෝර්වේ ස්පෘස්(norway spruce) ශාක 25000 කින් යුත් ගොවිපලක් ආරම්භ කරන ලදී. නිව්යෝර්ක් නගරයට අලෙවිය සඳහා ගොවියකු විසින් කැට්ස්කිල් (Catskill) කඳුවැටියෙන් ගෙනෙන ලද ශාක අලෙවි කිරීමෙන් ඊට අවුරුදු 50කට පෙර නත්තල් ගස් සඳහා වෙළඳ පොළ ආරම්භ වූ බව සඳහන් වේ. මෙසේ අලෙවිය ආරම්භ කර තිබියදීත්, බොහෝ මිනිසුන් 1930 හා 1940 ගණන් වනතුරු වනාන්තරයට ගොස් නත්තල් ගස් කපා ගෙනවිත් ඇත. බොහෝ ශාක වගා කර ඇත්තේ දෙවැනි ලෝක සංග්‍රාරමයට පසුවයි. 1950 ගණන් වලින් පසුව පාරිභෝගික ඉල්ලුම අනුව ගොවීන් විසින් ශාක කප්පාදු කර සකස් කිරීම ආරම්භ කරන ලදී. 1960 - 1970 අතරතුර කාලයේදී නත්තල් ගස් වෙලඳපොල වැඩි දියුණු වූ නමුත් 1980 ගණන් වල අග භාගයේදී ස්වාභාවික නත්තල් ගස් සඳහා වෙළඳ පොල හා මිල පහත බසින ලදී. 21-වන ශත වර්ෂය මුල් භාගයේ දී ලෝකය පුරා විකුණන ලද කෘතිම නොවන ස්වාභාවික නත්තල් ගස් අතරින් 98% ක්ම ශාක ගොවිපල් වල වගා කරන ලදී.
භූමිය සහ දේශගුණය
නත්තල් ගස් වගා කිරීම සඳහා හොඳම පිහිටීම පලිබෝධක අවහිරතා වලින් තොර සාපේක්ෂව තැනිතලා පොළවයි.අතීතයේ දී නත්තල් ගස් වගා කරන්නන් ඔවුන්ගේ වගා බිම් ස්ථාපනය කර ඇත්තේ කෘෂිකාර්මික මුඩුබිම් හෝ කෘෂිකර්මය සඳහා එතරම් හිතකර නොවන බිම් වලයි. කෙසේ වෙතත් නූතන නත්තල් ගස් වගා කරන්නන් තම අවධාරණය ප්‍රමිතියෙන් ඉහල ශාක වලට යොමු කර ඇති අතර භූමි ගුණාත්මක භාවය පිළිබඳ අපේක්ෂාව ද ඉහල ගොස් ඇත. ඇත්තවශයෙන්ම සමහර fප්රේසර් fපර්(Fraser fir) වැනි ශාක විශේෂ, අඩු ගුණාත්මක බවින් යුත්, ආන්තික ගොවිබිම් වල වගා කළ නොහැක. බෑවුම් හෝ ප්‍රපාත සහිත ඉඩම් වලට වඩා සමතලා බිම් මේ සඳහා යෝග්‍ය වන්නේ බෑවුම් සහිත ඉඩම් පොහොර ඛාදනයට හා ක්ෂීරණයට ලක් වීමට ඇති ඉඩ කඩ වැඩි බැවිනි. ගල් පර්වත, ආවරණ වැට වල් යනාදී සැලකිය යුතු බාධක තිබීමද මෙම වගාවට අහිතකර වේ. අනෙකුත් ශාක හා බෝග වලට මෙන්ම, නත්තල් ශාක සඳහා ද වර්ධනය සඳහා වූ විශේෂිත පෝශක ද්‍රව්‍යය අවශ්‍ය වේ. ඉතා වැදගත් මූලද්‍රව්‍යයද 16ක් මෙහි වර්ධනයට අවශ්‍ය අතර ඒවා වාතයෙන් සහ ජලයෙන් ලබා ගනී. තවද හයිඩ්රදජන්, කාබන් හා ඔක්සිජන් නයිට්රවජන්, පොස්පරස්, පොටෑසියම්, කැල්සියම්, මැග්නීසියම්, සල්ෆර්, බෝරෝන්, තඹ, ක්ලෝරීන්, මැග්නීසියම්, මොලිබ්ඩේනිම්, යකඩ, සින්ක් යන මේවා පසෙන් ලබා ගනී. අත්‍යාවශ මූල ද්‍රව්‍ය පසෙන් ලබා ගත නොහැකි අවස්ථා වලදී, ඒ සඳහා පොහොර කෘතිමව යොදනු ලැබේ. පස පිළිබඳව සළකා බැලිය යුතු අනෙකුත් වැදගත් කරුණු වනුයේ පසේ PH අගය හා ජලය ගලා බසින ආකාරයයි. සමහර පාංශු තත්ත්වයන්ගේ ගැලපීම ශාක වර්ගය මත රඳා පවතී. පයින් ශාක සාමාන්‍යයෙන් වැලි සහිත හෝ වැලි ලෝම පස සඳහා අනුවර්තී වන අතර සුදු ස්පෘස්(White spruce) හා ඩොග්ලස් fපර්( Doglas fir) වැනි fපර් ශාක; සිනිඳු වයනයක් ඇති ලෝම් පසට හා මැටි ලෝම් පසට වැඩි කැමැත්තක් දක්වයි. සමහර ශාක ඕනෑම ආකාරයේ පසක වර්ධනය වන නමුත් නත්තල් ශාක වඩා හොඳින් වර්ධනය වීම සඳහා හොඳින් ජලය ගලා බැස යන බිමක් තිබිය යුතුයි.
දේශගුණික බලපෑම අනිකුත් කෘෂිකාර්මික වගාවන්ට සේම වේ. ශීත සෘතුවේදී ඇති වන අධික ශීතල සහ උණුසුම් හා වියලි අන්ත තත්ත්වයන් නිසා අස්වැන්න කැපීමෙන් පසු වගාවට නැවත ගොඩ නැගිය නොහැකි හානි සිදුවිය හැකියි. බලාපොරොත්තු වන කාලයට කලින් හිම වැටීම ආරම්භ වුව හොත්, අස්වැන්න කපා ගැනීම සහ ඒවා නැව් ගත කිරීම දුෂ්කර වීමට හෝ සම්පූර්ණයෙන්ම නොහැකි වීමට ද ඉඩ ඇත.
ශ්‍රමය හා උපකරණ
නත්තල් ගස් වගා කිරීම අධික ලෙස ශ්‍රමය වැය වන ක්‍රියාවලියකි.ශාක වගා කිරීමට පෙර විශාල ගස් හා ගල් වැනි බාධක ඉවත් කිරීම සඳහා යන්ත්‍ර මඟින් බිම පෙරලා සකස් කිරීම භූමියේ ස්වාභාවය හා තත්වය මත කළ යුතු වේ.යටි වගාව විශාල වශයෙන් ඇත්නම්, බිම කොටා සකස් කිරීම සිදු කෙරේ. බිම කොටා සකස් කිරීම ගස් හා වල් පැලෑටි වල ඉතිරි වූ කොටස් ඉවත් කිරීමට පහසු වේ.දැවමය ශාක හා වල් පැලෑටි යන දෙකම වගාවට පෙර පාලනය කිරීම අවශ්‍ය වන අතර මෙය බහුල වශයෙන් කරනු ලබන්නේ රසායනික වල්නාශක යෙදීමෙනි. මීට අමතරව සමහර පොහොර වර්ගද වගා කිරීමට පෙර හඳුන්වා දිය යුතුවේ.මෙසේ බීජ පැල සිටුවීමට පෙර කරනු ලබන දේවල්, නත්තල් ගස් වගාව සාර්ථක කර ගැනීම සඳහා ඉතා වැදගත් වේ.
ගස් වගා කිරීමෙන් පසුවද කළයුතු දේ ඇත. සත්ත්ව පලිබෝධකයන් විශේෂයෙන් කෘමීන් සහ රෝග නිරන්තරයෙන් අධීක්ෂණය කරමින් පාලනය කළ යුතුය. නත්තල් ගස් වල ලාක්ෂණික වෙළඳ සළකුණු හැඩය ලබා ගැනීම සඳහා, පැළ සිටුවීමෙන් පසුව වසර දෙකේ සිට හතර දක්වා කාලයේදි, විශේෂයෙන් බොහෝ පයින් හා fපර් විශේෂ සඳහා කප්පාදු කිරීම අවශ්‍ය වේ. කප්පාදු නොකිරීම හෝ එය ප්‍රමාද විම නිසා ශාක වැස්ම අතර ඇති වන පරතරය වැඩි වන අතර එවිට ශාක අලෙවි කිරීම අපහසු වේ. ස්කොට්ස් පයින් (Scots pine) වැනි සමහර පයින් විශේෂ සුප්ත කාල වලට හසුවීම් නිසා පත්‍ර කහ වීමට ලක්වේ.
උපකරණ සඳහා වැය වන මුදල විශාල වශයෙන් වෙනස් වේ. නත්තල් ගස් වගාවක් සඳහා සාමාන්‍යයෙන් අවශ්‍ය වන උපකරණ නම්, පළිබෝධනාශක ඉසින උපකරණ, ට්‍රැක්ටර් යන්ත්‍ර, මුවහත් කරන උපකරණ යනාදියයි.ඇමරිකන් ඩොලර් 4000ක් පමණ වන යාන්ත්‍රික පැළ සිටුවනයක් අත්‍යාවශ්‍ය නොවුණද, ගොවියන් සඳහා ශ්‍රමය ඉතිරි කර දෙන සුඛෝපභෝගි උපකරණයකි. නත්තල් ගස් වගාවේ ජීවය වූ බීජ පැළ ගොවීන්ට පැළ තවාන් වලින් මිලදී ගත හැක. ඔරෙගන්(Oregan)හි එක් ගොවියෙක්ට පැළ 1000ක් සඳහා ඇමරිකන් ඩොලර් 200-300 මුදලක් වැය කොට බීජ පැල මිලයට ගත හැක. එක් ගොවියෙක් තොග වෙළෙන්දෙක් ලෙස ඔහුගේ අවසන් අස්වැන්නෙන් එක් ශාකයක් ඇමරිකන් ඩොලර් 20 බැගින් අලෙවි කරනා අතර අනිකුත් වියදම් කපා හැරිය විට එක් ගසකින් ඇමරිකන් ඩොලර් 2-3 අතර ලාභයක් ලැබේ.
ගස්
උතුරු ඇමරිකවේ වෙළදපොලෙහි හොඳින්ම විකිනෙන විශේෂ අතර ස්කොට්ස් පයින් (Scots pine), ඩොග්ලස් fපර්(Doglas fir), නෝබල් fපර්(Noble fir), බල්සම් fපර්(Balsam fir), fප්රේසර් fපර්(Fraser fir), වර්ජිනියා fපර්(Virginia fir), සහ නැගෙනහිර සුදු පයින්(Eastern White pine) මුල් තැනක් ගනී. එසේද වුවත් අනිකුත් විශේෂද වගා කොට අලෙවි කෙරේ. උදාහරණයක් ලෙස ඇල්බමා (Albama)හි නත්තල් ගස් ලෙස වගා කෙරෙන ශාක ලෙස නැගෙනහිර සුදු පයින්(Eastern White pine), රෙඩ්සිඩාර්(Redcedar), වර්ජිනියා පයින් (Virginia pine), ලීලෑන්ඩ් සයිප්රතස්(Leyland Cypress) සහ ඇරිසෝනා සයිප්රeස්(Arizona Cypress) සඳහන් කළ හැක. එක්සත් ජනපදයේ වාර්ෂිකව වගා කෙරෙන ශාක අතරින් වැලි පයින්(Sand Pine) සහ ස්පෘස් පයින්(Spruce Pine) 20,000ක් ෆ්ලොරීඩා(Florida) හි වගා කෙරේ.
මහා බ්‍රිතාන්‍යයේ වඩාත් ජනප්‍රිය විශේෂය නෝර්ඩ්මන් fපර්( Nordmann fir) වේ. බ්‍රිතාන්‍යයේ ජනප්‍රිය අනිකුත් විශේෂ වන්නේ නෝර්වේ ස්පෘස්(Norway Spruce) සහ ස්කොට්ස් පයින්(Scots Pine) ය. එයින් ස්කොට්ස් පයින්(Scots Pine)තරමක් දුර්ලභ වන අතර පත්‍ර පහසුවෙන් කැපිය නොහැකි තියුණු කූරු සහිත වේ.
එක්සත් ජනපදයේ ශාන්තිකර වයඹ දිගෙහි(Pacific NorthWest)ප්‍රධාන වශයෙන් නත්තල් ගස් වගා කරන ප්‍රදේශ වල ප්‍රාථමික ශාක විශේෂය ලෙස වගා කෙරෙන්නේ ඩොග්ලස් fපර්(Douglas fir) ශාකයයි. ශාන්තිකර උතුරෙ(Pacific North) හි හරි අඩක්ම වගා කරනුයේ ඩොග්ලස් fපර්(Douglas fir) ශාකයයි. ඩොග්ලස් fපර්(Douglas fir) ශාකය නත්තල් ගස් ලෙස අලෙවි කිරීමට ප්‍රමාණවත් තරම් මේරීම සඳහා වසර 5-7 දක්වා කාලයක් ගතවේ. මෙම ප්‍රදේශයේ සුලභව ඇති තවත් ශාකයක් වන නෝබල් fපර්( Noble fir), ඩොග්ලස් fපර්(Douglas fir) හා ග්‍රෑන්ඩ් fපර්(Grand fir) ශාක වලට වඩා වැඩි මිලක ඉල්ලුමක් ඇත. මුළු අස්වැන්නෙන් 10% ක් පමණ මින් ලැබෙන අතර අනෙක් විශේෂ වලින් ලැබෙන්නේ 3-5% ප්‍රමාණයකි.
fප්රේසර් fපර්(Fraser fir) වැවෙන්නේ උතුරු ඇමෙරිකවේ උතුරු කැරොලිනා(North Carolina) හි පිහිටි ඇපලිචින් කඳුවැටි (Appalachian Mountains ) වල වන අතර නත්තල් ගස් අතරින් වටිනාම සහ වඩාත් ජනප්‍රිය ශාකය ලෙසද සැලකේ.දකුණු එක්සත් ජනපදයේ ජනප්‍රියම නත්තල් ශාක විශේෂය වනුයේ වර්ජිනියා පයින්(Virginia Pine) ශාක විශේෂයි. කැනඩාවේ සුදු පයින්(White Pine), සුදු ස්පෘස්(White Spruce), ස්කොට්ස් පයින්(Scots Pine), නීල ස්පෘස්(Blue Spruce) සහ යන ශාක බහුලව වගා කරනු ලැබේ.ඔන්ටාරියෝ(Ontario) හි එක් ප්‍රාන්තයක, ගෘහස්ථව හා අපනයනය කිරීම සඳහා සැම විටම වගා කරන ප්‍රමුඛ ශාකය වන්නේ ස්කොට්ස් පයින්(Scots Pine)ය. ලෝකයේ අනෙකුත් ප්‍රදේශ වල ස්වාභාවික නත්තල් ගස් හා වගා කළ විවිධ වූ ශාක ප්‍රභේද ජනප්‍රිය වේ. යුරෝපය තුළ නෝර්වේ ස්පෘස්(Norway Spruce) ජනප්‍රිය වේ.